ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยวิธีการรักษาความมั่นคงปลอดภัยของวัสดุนิวเคลียร์และสถานประกอบการทางนิวเคลียร์พ.ศ. ๒๕๕๙ อาศัยอำนาจตามความในมาตรา๙ (๓) (๔) แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔คณะกรรมการพลังงานปรมาณูเพื่อสันติจึงออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติว่าด้วยวิธีการรักษาความมั่นคงปลอดภัยของวัสดุนิวเคลียร์และสถานประกอบการทางนิวเคลียร์พ.ศ. ๒๕๕๙ข้อ๒[๑] ระเบียบนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบคณะกรรมการพลังงานปรมาณูเพื่อสันติว่าด้วยวิธีการรักษาความมั่นคงปลอดภัยของวัสดุนิวเคลียร์ในสถานที่จัดเก็บในระหว่างการใช้งาน ในระหว่างการขนส่งหรือในกระบวนการแปรสภาพของวัสดุนิวเคลียร์พ.ศ. ๒๕๕๔ข้อ๔ ในระเบียบนี้เครื่องปฏิกรณ์ปรมาณู หมายความว่าระบบอุปกรณ์ที่ใช้สำหรับก่อให้เกิดพลังงานปรมาณูอันเกิดจากปฏิกิริยาการแยกหรือการรวมนิวเคลียสของปรมาณูอย่างต่อเนื่องและสามารถควบคุมได้เครื่องปฏิกรณ์ปรมาณูวิจัย หมายความว่าเครื่องปฏิกรณ์ปรมาณูที่ใช้เพื่อการอื่นนอกจากการผลิตไฟฟ้าโรงไฟฟ้านิวเคลียร์ หมายความว่าโรงไฟฟ้าที่ใช้เครื่องปฏิกรณ์ปรมาณูสำหรับการผลิตไฟฟ้าและหมายความรวมถึงอาคารสถานที่ เครื่องจักร และอุปกรณ์อื่นใดที่ใช้ในการผลิตไฟฟ้าวัสดุนิวเคลียร์ หมายความว่า วัสดุนิวเคลียร์พิเศษหรือวัสดุต้นกำลังซึ่งพ้นจากสภาพที่เป็นอยู่ตามธรรมชาติในทางเคมีเชื้อเพลิงนิวเคลียร์ หมายความว่าวัสดุนิวเคลียร์ที่ผ่านกระบวนการที่เหมาะสมเพื่อใช้เป็นแหล่งกำเนิดพลังงานปรมาณูจากการแยกรวม หรือแปลงนิวเคลียสเชื้อเพลิงนิวเคลียร์ใช้แล้ว หมายความว่าเชื้อเพลิงนิวเคลียร์ที่ผ่านการใช้งานในเครื่องปฏิกรณ์ปรมาณูแล้วและจะไม่นำไปใช้งานในเครื่องปฏิกรณ์ปรมาณูอีกวัสดุนิวเคลียร์ประเภทที่ ๑ ประเภทที่ ๒ หรือประเภทที่ ๓ หมายความว่าวัสดุนิวเคลียร์ซึ่งมีสภาพและปริมาณดังตารางการจัดประเภทวัสดุนิวเคลียร์ในบัญชีท้ายระเบียบนี้วัสดุนิวเคลียร์ประเภทอื่น หมายความว่าวัสดุนิวเคลียร์ที่ไม่จัดอยู่ในวัสดุนิวเคลียร์ประเภทที่ ๑ ประเภทที่ ๒หรือประเภทที่ ๓สถานประกอบการทางนิวเคลียร์ หมายความว่าสถานที่ใช้ประโยชน์ ผลิต หรือจัดเก็บวัสดุนิวเคลียร์ประเภทที่ ๑ ประเภทที่ ๒หรือประเภทที่ ๓ เช่น(๑)โรงไฟฟ้านิวเคลียร์(๒)สถานที่ใช้เครื่องปฏิกรณ์ปรมาณูวิจัย(๓)สถานที่แปรสภาพ หรือจัดเก็บเชื้อเพลิงนิวเคลียร์ใช้แล้วสถานประกอบการทางนิวเคลียร์ประเภทที่ ๑ หมายความว่า(๑)โรงไฟฟ้านิวเคลียร์(๒)สถานที่ใช้เครื่องปฏิกรณ์ปรมาณูวิจัยที่ผลิตความร้อนได้ตั้งแต่ ๒ เมกะวัตต์ขึ้นไป(๓)สถานประกอบการทางนิวเคลียร์อื่น ๆ ตามที่คณะกรรมการประกาศกำหนดสถานประกอบการทางนิวเคลียร์ประเภทที่ ๒ หมายความว่าสถานประกอบการทางนิวเคลียร์ที่ไม่ใช่สถานประกอบการทางนิวเคลียร์ประเภทที่ ๑ความมั่นคงปลอดภัย หมายความว่า การป้องกัน การตรวจจับและการตอบสนองต่อการโจรกรรม การก่อวินาศกรรม การเข้าถึงโดยมิชอบการเคลื่อนย้ายโดยมิชอบหรือการกระทำอื่นใดอันมีเจตนากระทำผิดกฎหมายต่อวัสดุนิวเคลียร์หรือสถานประกอบการทางนิวเคลียร์พื้นที่ภายนอก หมายความว่าพื้นที่ที่อยู่ติดต่อหรือที่อยู่โดยรอบพื้นที่หวงกันพื้นที่หวงกัน หมายความว่าพื้นที่ตั้งสถานประกอบการทางนิวเคลียร์ที่มีการล้อมรอบพื้นที่ด้วยรั้ว กำแพงหรือเครื่องกีดขวางใด ๆ ซึ่งใช้ป้องกันการบุกรุกและมีการควบคุมทางเข้าออกโดยพื้นที่กลางแจ้งของพื้นที่หวงกันต้องปราศจากวัตถุสิ่งของ หรือสิ่งก่อสร้างใด ๆ ที่บุคคลอาจใช้ซ่อนเร้นกำบังกายได้พื้นที่หวงห้าม หมายความว่าพื้นที่ภายในพื้นที่หวงกัน ที่มีวัสดุนิวเคลียร์ประเภทที่ ๑ หรือประเภทที่ ๒หรือเป้าหมายการก่อวินาศกรรมอยู่ภายใน โดยมีการล้อมรอบพื้นที่หวงห้ามด้วยรั้ว กำแพงหรือเครื่องกีดขวางใด ๆ ซึ่งใช้ป้องกันการบุกรุกและมีมาตรการรักษาความมั่นคงปลอดภัยเพิ่มเติมพื้นที่หวงห้ามชั้นใน หมายความว่าพื้นที่ภายในพื้นที่หวงห้ามที่ผู้รับใบอนุญาตเก็บวัสดุนิวเคลียร์ประเภทที่ ๑พื้นที่หวงห้ามเด็ดขาด หมายความว่าพื้นที่ภายในพื้นที่หวงห้าม ที่มีบรรดาเครื่องมือ เครื่องจักร วัสดุนิวเคลียร์อุปกรณ์ทั้งหลายที่สำคัญยิ่งซึ่งหากได้รับความเสียหายจะทำให้เกิดผลกระทบทางรังสีอย่างร้ายแรงไม่ว่าทางตรงหรือทางอ้อมการเอาไปซึ่งวัสดุนิวเคลียร์โดยมิชอบ หมายความว่าการกระทำความผิดเกี่ยวกับทรัพย์ต่อวัสดุนิวเคลียร์ อันได้แก่ ลักทรัพย์ วิ่งราวทรัพย์กรรโชก รีดเอาทรัพย์ ชิงทรัพย์ ปล้นทรัพย์ ฉ้อโกง และยักยอกการก่อวินาศกรรม หมายความว่า การกระทำใด ๆต่อวัสดุนิวเคลียร์หรือสถานประกอบการทางนิวเคลียร์โดยเจตนาให้เกิดอันตรายไม่ว่าโดยทางตรงหรือทางอ้อมต่อชีวิตร่างกายอนามัยของบุคคลใด ๆ หรือต่อสิ่งแวดล้อมจากการรับรังสีหรือการแพร่กระจายของวัสดุกัมมันตรังสีภัยคุกคาม หมายความว่าบุคคลหรือคณะบุคคลที่มีเหตุจูงใจ เจตนาและความสามารถในการเอาไปซึ่งวัสดุนิวเคลียร์โดยมิชอบหรือการก่อวินาศกรรมการประเมินภัยคุกคาม หมายความว่าการประเมินภัยคุกคามที่สำนักงานปรมาณูเพื่อสันติจัดทำขึ้นโดยประมวลจากข่าวกรองข้อมูลจากทหารตำรวจ หรือแหล่งข่าวอื่น ๆ ที่ระบุได้ การประเมินจะอธิบายถึงแรงจูงใจเจตนา และความสามารถของภัยคุกคามระบบการคุ้มครองทางกายภาพ หมายความว่าการบูรณาการทั้งด้านบุคลากร วิธีการปฏิบัติและอุปกรณ์เครื่องมือเพื่อใช้ในการป้องกันการเอาไปซึ่งวัสดุนิวเคลียร์โดยมิชอบและการก่อวินาศกรรมภัยคุกคามที่ออกแบบรับมือไว้ หมายความว่าลักษณะเฉพาะของภัยคุกคามที่สำนักงานปรมาณูเพื่อสันติจัดทำขึ้นเพื่อใช้ในการออกแบบและประเมินระบบการคุ้มครองทางกายภาพเพื่อรับมือกับภัยคุกคามดังกล่าวหน่วยกำลังตอบโต้ หมายความว่าบุคคลที่อยู่ในหรือนอกสถานประกอบการทางนิวเคลียร์ซึ่งมีอาวุธและอุปกรณ์ที่เหมาะสมตามที่ได้รับการฝึกฝนมาเพื่อตอบโต้การเอาไปซึ่งวัสดุนิวเคลียร์โดยมิชอบและการก่อวินาศกรรมระบบคอมพิวเตอร์ หมายความว่าระบบคอมพิวเตอร์ของสถานประกอบการทางนิวเคลียร์ที่เกี่ยวข้องกับ(๑)ความปลอดภัย(๒)ระบบการคุ้มครองทางกายภาพ(๓)การเตรียมความพร้อมกรณีเกิดเหตุฉุกเฉิน(๔)ระบบสนับสนุนอื่น ๆ ที่หากชำรุดบกพร่อง อาจทำให้ประสิทธิภาพของ (๑) (๒) หรือ (๓)ลดลงการขนส่ง หมายความว่า การรับขนวัสดุนิวเคลียร์ไม่ว่าจะภายในหรือภายนอกราชอาณาจักรด้วยวิธีใดๆจากสถานประกอบการทางนิวเคลียร์ของผู้ส่งไปยังสถานประกอบการทางนิวเคลียร์ของผู้รับผู้รับใบอนุญาต หมายความว่า ผู้รับใบอนุญาตผลิตมีไว้ในครอบครองหรือใช้ซึ่งวัสดุนิวเคลียร์หรือพลังงานปรมาณูเว้นแต่พลังงานจากรังสีเอ็กซ์คณะกรรมการ หมายความว่าคณะกรรมการพลังงานปรมาณูเพื่อสันติข้อ๕ ผู้รับใบอนุญาตต้องมีวิธีการรักษาความมั่นคงปลอดภัยของวัสดุนิวเคลียร์และสถานประกอบการทางนิวเคลียร์ตลอดอายุใบอนุญาตโดยคำนึงถึงประเภทของวัสดุนิวเคลียร์และสถานประกอบการทางนิวเคลียร์ และวิธีการนั้นต้องไม่ด้อยไปกว่าวิธีการที่ระบุไว้ในระเบียบนี้วิธีการรักษาความมั่นคงปลอดภัยตามวรรคหนึ่งต้องมีการทบทวนและทดสอบอย่างน้อย๑ ครั้งต่อปีเพื่อให้เชื่อได้ว่า วิธีการดังกล่าวยังคงมีประสิทธิภาพกรณีที่ผู้รับใบอนุญาตประสงค์จะปรับปรุงหรือแก้ไขเพิ่มเติมวิธีการรักษาความมั่นคงปลอดภัยตามวรรคหนึ่งผู้รับใบอนุญาตต้องยื่นขอปรับปรุงหรือแก้ไขเพิ่มเติมดังกล่าวต่อคณะกรรมการหากคณะกรรมการมิได้แจ้งผลการพิจารณาให้ความเห็นชอบภายในเก้าสิบวันนับแต่วันที่สำนักงานปรมาณูเพื่อสันติได้รับคำขอและเอกสารที่เกี่ยวข้องครบถ้วนให้ถือว่าคณะกรรมการให้ความเห็นชอบในการปรับปรุงหรือแก้ไขเพิ่มเติมนั้นแล้วอุปกรณ์และเครื่องมือใดๆที่อยู่ในวิธีการรักษาความมั่นคงปลอดภัยตามวรรคหนึ่งต้องอยู่ในสภาพที่ใช้งานได้ตลอดเวลาและมีการทดสอบอุปกรณ์และเครื่องมือเหล่านั้นอย่างสม่ำเสมอหากพบว่าอุปกรณ์หรือเครื่องมือใดมีความชำรุดบกพร่องผู้รับใบอนุญาตต้องซ่อมแซมหรือเปลี่ยนอุปกรณ์หรือเครื่องมือนั้นทันทีผู้รับใบอนุญาตต้องจัดเตรียมระบบไฟฟ้าสำรองให้พร้อมใช้ในกรณีที่ระบบไฟฟ้าหลักประสบปัญหาไม่อาจจ่ายไฟฟ้าให้แก่สถานประกอบการทางนิวเคลียร์ได้อย่างเพียงพอเพื่อให้อุปกรณ์และเครื่องมือใด ๆ ซึ่งใช้ไฟฟ้าที่อยู่ในวิธีการรักษาความมั่นคงปลอดภัยตามวรรคหนึ่งยังคงอยู่ในสภาพที่ใช้งานได้ตามปกติจนกว่าจะมีไฟฟ้าใช้ได้ตามปกติหรือมีมาตรการอื่นๆ มาทดแทนหน้าที่การทำงานของอุปกรณ์และเครื่องมือเหล่านั้นข้อ๖ ผู้รับใบอนุญาตที่เป็นผู้ประกอบการของสถานประกอบการทางนิวเคลียร์ประเภทที่๒ อาจลดการปฏิบัติตามส่วนที่ ๒ ถึงส่วนที่ ๖ ในหมวด ๒ให้เหมาะสมกับสถานการณ์ที่เป็นไปได้ในข้อ ๕๘ โดยความเห็นชอบของคณะกรรมการข้อ๗ กรณีการขนส่งวัสดุนิวเคลียร์ผู้ส่ง ผู้รับ และผู้ขนส่งต้องเป็นผู้รับใบอนุญาต หรือเป็นตัวแทนของผู้รับใบอนุญาตการตั้งตัวแทนตามวรรคหนึ่งต้องทำเป็นหนังสือข้อ๘ ผู้ที่ประสงค์จะเป็นผู้รับใบอนุญาตต้องยื่นวิธีการรักษาความมั่นคงปลอดภัยของวัสดุนิวเคลียร์และสถานประกอบการทางนิวเคลียร์ที่ไม่ด้อยไปกว่าวิธีการรักษาที่ระบุไว้ในระเบียบนี้ประกอบคำขออนุญาตหมวด ๑วิธีป้องกันการเอาไปซึ่งวัสดุนิวเคลียร์โดยมิชอบในระหว่างการใช้งานและการจัดเก็บ ส่วนที่ ๑วิธีป้องกันสำหรับวัสดุนิวเคลียร์ประเภทที่๑ ข้อ๙ ผู้รับใบอนุญาตต้องจัดให้มีการเก็บวัสดุนิวเคลียร์ประเภทที่๑ ภายในพื้นที่หวงห้ามชั้นในและใช้งานวัสดุนิวเคลียร์ประเภทที่ ๑ภายในพื้นที่หวงห้ามเด็ดขาดข้อ๑๐ ผู้รับใบอนุญาตต้องจัดให้มีการตรวจจับการควบคุมการเข้าออกและการหน่วงเวลาในพื้นที่หวงห้ามชั้นในและพื้นที่หวงห้ามเด็ดขาดเพิ่มขึ้นอีกชั้นหนึ่งจากที่มีอยู่ในพื้นที่หวงห้ามเพื่อป้องกันการเอาไปซึ่งวัสดุนิวเคลียร์โดยมิชอบเมื่อไม่ใช้งานพื้นที่หวงห้ามชั้นในและพื้นที่หวงห้ามเด็ดขาดผู้รับใบอนุญาตต้องจัดให้มีการปิดพื้นที่หวงห้ามชั้นในและพื้นที่หวงห้ามเด็ดขาดอย่างถูกต้องเหมาะสมและมีการเปิดสัญญาณเตือนภัยในพื้นที่ดังกล่าวการหน่วงเวลาตามวรรคหนึ่งต้องนานพอที่จะมีการตอบสนองที่เหมาะสมและทันท่วงทีต่อการเอาไปซึ่งวัสดุนิวเคลียร์โดยมิชอบการออกแบบมาตรการหน่วงเวลาต้องคำนึงถึงความสามารถของผู้ร้ายที่อาจเป็นได้ทั้งบุคคลภายในหรือภายนอกสถานประกอบการทางนิวเคลียร์รวมทั้งพิจารณาอย่างทั่วถึงและสมดุลถึงจุดอ่อนของพื้นที่หวงห้ามชั้นในและพื้นที่หวงห้ามเด็ดขาดที่อาจเป็นเป้าหมายการบุกรุกข้อ๑๑ ผู้รับใบอนุญาตต้องจัดให้พื้นที่หวงห้ามชั้นในและพื้นที่หวงห้ามเด็ดขาดมีช่องทางเข้าออกทางเดียวเว้นแต่จะได้รับความเห็นชอบจากคณะกรรมการให้มีมากกว่าหนึ่งช่องทางเข้าออกจุดทุกจุดที่อาจใช้เข้าออกได้ต้องมีการรักษาความปลอดภัยอย่างเหมาะสมและติดตั้งสัญญาณเตือนภัยข้อ๑๒ ผู้รับใบอนุญาตต้องจัดให้มีการล้อมรอบพื้นที่หวงห้ามด้วยรั้วกำแพง หรือเครื่องกีดขวางอย่างอื่นอีกทั้งมีการตรวจจับและการประเมินการบุกรุกเพื่อตรวจจับการเข้าถึงโดยมิชอบมาตรการป้องกันเหล่านี้ต้องมีการปรับแต่งให้มีเวลาในการประเมินสาเหตุของสัญญาณเตือนภัยและให้มีการหน่วงเวลาอย่างเพียงพอสำหรับการตอบสนองอย่างเหมาะสมภายใต้ทุกสถานการณ์สัญญาณเตือนภัยอันเกิดจากอุปกรณ์รับรู้การตรวจจับการบุกรุกต้องได้รับการประเมินโดยพลันและอย่างถูกต้องและมีการดำเนินการตามมาอย่างเหมาะสมข้อ๑๓ ผู้รับใบอนุญาตต้องจัดให้มีจำนวนช่องทางเข้าออกพื้นที่หวงห้ามให้น้อยที่สุดเท่าที่จำเป็นจุดทุกจุดที่อาจใช้เข้าออกได้ต้องมีการรักษาความปลอดภัยอย่างเหมาะสมและติดตั้งสัญญาณเตือนภัยข้อ๑๔ ผู้รับใบอนุญาตต้องจัดให้มีการติดตั้งเครื่องกีดขวางยานพาหนะห่างจากพื้นที่หวงห้ามชั้นในและพื้นที่หวงห้ามเด็ดขาดในระยะที่เหมาะสมเพื่อป้องกันการล่วงล้ำจากผู้ร้ายที่ใช้ยานพาหนะทั้งทางบกและทางน้ำในการเอาไปซึ่งวัสดุนิวเคลียร์โดยมิชอบและการก่อวินาศกรรมตามที่ระบุในภัยคุกคามที่ออกแบบรับมือไว้ นอกจากนี้ ผู้รับใบอนุญาตต้องมีมาตรการการป้องกันภัยคุกคามทางอากาศตามที่ระบุในภัยคุกคามที่ออกแบบรับมือไว้ด้วยข้อ๑๕ บุคคลผู้ได้รับสิทธิจากผู้รับใบอนุญาตเท่านั้นจึงจะสามารถผ่านเข้าออกพื้นที่หวงห้ามชั้นในและพื้นที่หวงห้ามเด็ดขาดผู้รับใบอนุญาตต้องจัดให้มีมาตรการที่มีประสิทธิภาพในการควบคุมการเข้าออกเพื่อให้สามารถตรวจจับและป้องกันการเข้าถึงโดยมิชอบบุคคลผู้มีสิทธิผ่านเข้าออกพื้นที่หวงห้ามชั้นในและพื้นที่หวงห้ามเด็ดขาดต้องมีจำนวนน้อยที่สุดเท่าที่จำเป็นและได้ผ่านการตรวจสอบความน่าเชื่อถือแล้วเว้นแต่ในกรณีพิเศษและเฉพาะช่วงเวลาสั้น ๆบุคคลผู้ยังไม่ผ่านการตรวจสอบความน่าเชื่อถือจะสามารถเข้ามายังพื้นที่หวงห้ามชั้นในและพื้นที่หวงห้ามเด็ดขาดได้ก็ต่อเมื่ออยู่ภายใต้การควบคุมดูแลของบุคคลผู้มีสิทธิผ่านเข้าออกข้อ๑๖ บุคคลผู้ได้รับสิทธิจากผู้รับใบอนุญาตเท่านั้นจึงจะสามารถผ่านเข้าออกพื้นที่หวงห้ามผู้รับใบอนุญาตต้องจัดให้มีมาตรการที่มีประสิทธิภาพในการควบคุมการเข้าออกเพื่อให้สามารถตรวจจับและป้องกันการเข้าถึงโดยมิชอบบุคคลผู้มีสิทธิผ่านเข้าออกพื้นที่หวงห้ามต้องมีจำนวนน้อยที่สุดเท่าที่จำเป็นและได้ผ่านการตรวจสอบความน่าเชื่อถือแล้วบุคคลผู้ยังไม่ผ่านการตรวจสอบความน่าเชื่อถือ เช่น ช่างก่อสร้างหรือช่างซ่อมและผู้เข้ามาเยี่ยมชมจะสามารถเข้ามาในพื้นที่หวงห้ามได้ก็ต่อเมื่ออยู่ภายใต้การควบคุมดูแลของบุคคลผู้มีสิทธิผ่านเข้าออกข้อ๑๗ ผู้รับใบอนุญาตต้องจัดให้มีการพิสูจน์ยืนยันรูปพรรณของบุคคลผู้มีสิทธิผ่านเข้าออกพื้นที่หวงห้ามก่อนเข้ามายังพื้นที่หวงห้ามและกำหนดให้บุคคลดังกล่าวติดบัตรผ่านหรือบัตรประจำตัวให้เห็นเด่นชัดตลอดเวลาที่อยู่ในพื้นที่หวงห้ามข้อ๑๘ ผู้รับใบอนุญาตต้องจัดให้มีการควบคุมบุคคลยานพาหนะ หรือสิ่งของที่ผ่านเข้าพื้นที่หวงห้ามชั้นในและพื้นที่หวงห้ามเด็ดขาดเพื่อตรวจจับและป้องกันการเข้าถึงโดยมิชอบและการนำวัสดุต้องห้ามเข้าไปและจัดให้มีการควบคุมบุคคล ยานพาหนะ หรือสิ่งของที่ออกจากพื้นที่หวงห้ามชั้นในและพื้นที่หวงห้ามเด็ดขาดเพื่อตรวจจับและป้องกันการเอาไปซึ่งวัสดุนิวเคลียร์โดยมิชอบการควบคุมการเข้าออกอาจใช้เครื่องตรวจจับวัสดุนิวเคลียร์ เครื่องตรวจจับโลหะและเครื่องตรวจจับวัตถุระเบิดข้อ๑๙ ผู้รับใบอนุญาตต้องจัดให้มีการควบคุมบุคคลยานพาหนะ หรือสิ่งของที่ผ่านเข้าออกพื้นที่หวงห้ามเพื่อตรวจจับและป้องกันการเข้าถึงโดยมิชอบ การนำวัสดุต้องห้ามเข้าไป และการเอาไปซึ่งวัสดุนิวเคลียร์โดยมิชอบนอกจากนี้ผู้รับใบอนุญาตต้องจัดให้มีการจำกัดการนำยานพาหนะให้เข้าไปในพื้นที่หวงห้ามได้น้อยที่สุดและให้จอดยานพาหนะในบริเวณซึ่งจัดเตรียมไว้ข้อ๒๐ ผู้รับใบอนุญาตต้องไม่ให้มีการนำยานพาหนะส่วนบุคคลเข้าไปในพื้นที่หวงห้ามชั้นในและพื้นที่หวงห้ามเด็ดขาดข้อ๒๑ ผู้รับใบอนุญาตต้องจัดให้มีการบันทึกประวัติการเข้าออกของบุคคลทุกคนที่เข้าออกพื้นที่หวงห้ามชั้นในและพื้นที่หวงห้ามเด็ดขาดนอกจากนี้ผู้รับใบอนุญาตต้องจัดให้มีทะเบียนบุคลากรที่สามารถเข้าถึงหรือมีไว้ในครอบครองซึ่งกุญแจบัตรผ่านอิเล็กทรอนิกส์ ระบบคอมพิวเตอร์หรือระบบอื่นใดที่สามารถควบคุมการเข้าออกพื้นที่หวงห้ามชั้นในและพื้นที่หวงห้ามเด็ดขาดข้อ๒๒ ผู้รับใบอนุญาตต้องจัดให้มีทะเบียนบุคลากรที่สามารถเข้าถึงหรือมีไว้ในครอบครองซึ่งกุญแจบัตรผ่านอิเล็กทรอนิกส์ ระบบคอมพิวเตอร์ หรือระบบอื่นใดที่สามารถควบคุมการเข้าถึงวัสดุนิวเคลียร์ข้อ๒๓ ผู้รับใบอนุญาตต้องจัดให้การเคลื่อนย้ายวัสดุนิวเคลียร์ในสถานประกอบการทางนิวเคลียร์ระหว่างพื้นที่หวงห้ามด้วยกันเป็นไปตามวิธีการรักษาความมั่นคงปลอดภัยของวัสดุนิวเคลียร์ระหว่างการขนส่งเมื่อได้พิจารณาถึงการป้องกันการเอาไปซึ่งวัสดุนิวเคลียร์โดยมิชอบของสถานประกอบการทางนิวเคลียร์แล้วข้อ๒๔ ผู้รับใบอนุญาตต้องจัดให้วัสดุนิวเคลียร์ในพื้นที่หวงห้ามชั้นในเก็บรักษาไว้ในห้องนิรภัยหรือห้องมั่นคงที่มีการตรวจจับและการหน่วงเหนี่ยวการเอาไปซึ่งวัสดุนิวเคลียร์เพิ่มอีกชั้นหนึ่งบริเวณที่เก็บรักษาวัสดุนิวเคลียร์ต้องใส่กุญแจและเปิดสัญญาณเตือนภัยไว้ตลอดเวลาเว้นแต่ขณะเข้ามาเอาวัสดุนิวเคลียร์ตามตารางการใช้งานเมื่อใดก็ตามที่วัสดุนิวเคลียร์อยู่นอกบริเวณที่เก็บรักษาซึ่งอาจอยู่ในบริเวณนั้นข้ามคืนโดยไม่มีผู้ดูแลผู้รับใบอนุญาตต้องจัดให้มีมาตรการรักษาความมั่นคงปลอดภัยทดแทนดังเช่นเดียวกันกับวัสดุนิวเคลียร์นั้นอยู่ในบริเวณที่เก็บรักษาข้อ๒๕ ผู้รับใบอนุญาตต้องจัดให้มีการเฝ้าตรวจตราพื้นที่หวงห้ามชั้นในและพื้นที่หวงห้ามเด็ดขาดอย่างสม่ำเสมอเมื่อมีบุคคลอยู่ในพื้นที่ดังกล่าวโดยอาจใช้วิธีการเฝ้าสังเกตระหว่างบุคคลตั้งแต่สองคนขึ้นไป (Two-person rule) หรือการเฝ้าสังเกตจากระบบโทรทัศน์วงจรปิดเพื่อป้องกันภัยคุกคามที่เป็นบุคคลภายในข้อ๒๖ ผู้รับใบอนุญาตต้องจัดให้เจ้าหน้าที่รักษาความปลอดภัยและหน่วยกำลังตอบโต้มีการตอบสนองอย่างมีประสิทธิภาพและทันท่วงทีเพื่อไม่ให้ผู้ร้ายกระทำการเอาไปซึ่งวัสดุนิวเคลียร์โดยมิชอบได้สำเร็จการประเมินและทดสอบบุคลากร วิธีการปฏิบัติและอุปกรณ์เครื่องมือเพื่อใช้ในการป้องกันการเอาไปซึ่งวัสดุนิวเคลียร์โดยมิชอบและการก่อวินาศกรรมต้องกระทำอย่างน้อย ๑ ครั้ง ต่อปีเพื่อให้มั่นใจได้ว่าทุกอย่างเป็นไปตามที่ออกแบบไว้ และยังเหมาะกับสิ่งแวดล้อมด้านต่าง ๆไม่ว่าจากธรรมชาติ จากอุตสาหกรรม หรือจากภัยคุกคามรวมทั้งเป็นไปตามข้อกำหนดการประเมินประสิทธิภาพที่วางไว้การประเมินและทดสอบดังกล่าวต้องรวมการฝึกฝนเพื่อดูว่าเจ้าหน้าที่รักษาความปลอดภัยและหน่วยกำลังตอบโต้ยังสามารถตอบสนองอย่างมีประสิทธิภาพและทันท่วงทีข้อ๒๗ ผู้รับใบอนุญาตต้องจัดตั้งสถานีเตือนภัยกลางที่มีเจ้าหน้าที่ประจำอยู่ตลอดเวลาเพื่อเฝ้าระวังประเมินสัญญาณเตือนภัย เริ่มต้นการตอบสนองและติดต่อประสานงานกับเจ้าหน้าที่รักษาความปลอดภัย หน่วยกำลังตอบโต้และฝ่ายสถานที่ของสถานประกอบการทางนิวเคลียร์ข้อมูลในสถานีเตือนภัยกลางต้องมีการเก็บรักษาให้ปลอดภัยสถานีเตือนภัยกลางต้องตั้งอยู่ภายในพื้นที่หวงห้ามและมีการปกป้องให้ดำเนินการได้แม้มีภัยคุกคามเช่น การเพิ่มความแข็งแรงทนทานให้กับสถานีเตือนภัยกลาง นอกจากนี้การเข้าออกสถานีเตือนภัยกลางต้องถูกจำกัดและควบคุมข้อ๒๘ ผู้รับใบอนุญาตต้องจัดให้มีมาตรการต่าง ๆที่รวมเอาการทำสำรอง (redundancy) เพื่อให้สถานีสัญญาณเตือนภัยกลางยังคงทำงานได้อย่างต่อเนื่องแม้เกิดเหตุฉุกเฉินขึ้นเช่น การมีสถานีสัญญาณเตือนภัยสำรองข้อ๒๙ ผู้รับใบอนุญาตต้องจัดให้อุปกรณ์เตือนภัยช่องทางการสื่อสารสัญญาณเตือนภัยและสถานีเตือนภัยกลางมีเครื่องสำรองไฟฟ้าและมีการป้องกันการลักลอบเข้าถึงข้อมูลการเฝ้าระวังการล่อลวงและการปลอมแปลงข้อ๓๐ ผู้รับใบอนุญาตต้องจัดให้มีระบบวิทยุสื่อสารสองทางระหว่างสถานีเตือนภัยกลางกับหน่วยกำลังตอบโต้ที่เป็นการเฉพาะมีการเตรียมระบบสำรอง การรักษาความปลอดภัย และมีความหลากหลายเพื่อใช้ในการตรวจจับการบุกรุก การประเมินผลสัญญาณ และการตอบสนองรวมทั้งจัดให้มีระบบวิทยุสื่อสารสองทางระหว่างเจ้าหน้าที่รักษาความปลอดภัยกับสถานีเตือนภัยกลางที่เป็นการเฉพาะและมีการรักษาความปลอดภัยข้อ๓๑ ผู้รับใบอนุญาตต้องจัดให้มีเจ้าหน้าที่รักษาความปลอดภัยตลอด๒๔ ชั่วโมง และหน่วยกำลังตอบโต้ที่พร้อมจะเข้าระงับการพยายามใด ๆในการเอาไปซึ่งวัสดุนิวเคลียร์โดยมิชอบบุคลากรในสถานีเตือนภัยกลางและหน่วยกำลังตอบโต้ภายนอกสถานประกอบการทางนิวเคลียร์ต้องมีการติดต่อสื่อสารกันเป็นระยะๆ ตามช่วงเวลาที่ได้กำหนดกันไว้ทั้งเจ้าหน้าที่รักษาความปลอดภัยและหน่วยกำลังตอบโต้ต้องผ่านการฝึกฝนและมีอุปกรณ์เครื่องมือรวมถึงการพกพาอาวุธอย่างเพียงพอภายใต้กฎหมายเพื่อปฏิบัติหน้าที่ข้อ๓๒ ผู้รับใบอนุญาตต้องจัดให้มีเจ้าหน้าที่รักษาความปลอดภัยทำการสุ่มลาดตระเวนพื้นที่หวงห้ามเพื่อป้องกันผู้ร้าย ตรวจจับการบุกรุกตรวจตราอุปกรณ์เครื่องมือในระบบการคุ้มครองทางกายภาพช่วยเสริมระบบการคุ้มครองทางกายภาพ และให้การตอบสนองขั้นแรกข้อ๓๓ ผู้รับใบอนุญาตต้องจัดให้มีการประเมินและทดสอบบุคลากรวิธีการปฏิบัติและอุปกรณ์เครื่องมือที่ใช้ในการป้องกันการเอาไปซึ่งวัสดุนิวเคลียร์โดยมิชอบเพื่อให้มั่นใจได้ว่าทุกอย่างเป็นไปตามที่ออกแบบไว้และยังเหมาะกับสิ่งแวดล้อมด้านต่าง ๆ ไม่ว่าจากธรรมชาติ จากอุตสาหกรรมหรือจากภัยคุกคามรวมทั้งเป็นไปตามข้อกำหนดการประเมินประสิทธิภาพที่วางไว้การประเมินดังกล่าวต้องรวมถึงระบบการคุ้มครองทางกายภาพต้องมีการตอบสนองอย่างทันท่วงทีจากเจ้าหน้าที่รักษาความปลอดภัยและหน่วยกำลังตอบโต้ผู้รับใบอนุญาตต้องจัดให้มีการประเมินและทดสอบเป็นประจำอย่างน้อย ๑ ครั้งต่อปีเพื่อพิจารณาความน่าเชื่อถือและประสิทธิภาพต่อการป้องกันภัยคุกคามการประเมินและทดสอบต้องกระทำลงด้วยความร่วมมือกันระหว่างผู้รับใบอนุญาตและหน่วยกำลังตอบโต้ข้อบกพร่องที่สำคัญจากการประเมินและทดสอบรวมถึงการดำเนินการแก้ไขข้อบกพร่องต้องมีการรายงานต่อสำนักงานปรมาณูเพื่อสันติข้อ๓๔ ผู้รับใบอนุญาตต้องจัดให้การตรวจสอบการบุกรุกอีกทั้งมีเจ้าหน้าที่รักษาความปลอดภัยและหน่วยกำลังตอบโต้อย่างเพียงพอพร้อมที่จะปฏิบัติงานเมื่อเกิดเหตุที่ประเมินแล้วว่าเกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมข้อ๓๕ ผู้รับใบอนุญาตต้องจัดให้มีขั้นตอนปฏิบัติในการรับช่วงการถือครองวัสดุนิวเคลียร์จากบุคลากรผู้หนึ่งไปยังบุคลากรอีกผู้หนึ่งและให้บุคลากรทุกคนตรวจสอบอย่างรัดกุมก่อนที่จะรับช่วงการถือครองวัสดุนิวเคลียร์ว่าไม่มีเหตุแทรกแซงหรือการเอาไปซึ่งวัสดุนิวเคลียร์โดยมิชอบข้อ๓๖ ผู้รับใบอนุญาตต้องจัดให้มีการป้องกันวิธีและขั้นตอนทางเทคนิคในการควบคุมการเข้าถึงวัสดุนิวเคลียร์เช่น กุญแจและรายชื่อในระบบคอมพิวเตอร์ของผู้มีสิทธิเข้าออกไม่ให้ตกเป็นอันตรายจากการล่อลวง หรือการปลอมแปลง เป็นต้นข้อ๓๗ ผู้รับใบอนุญาตต้องจัดทำแผนเผชิญเหตุเพื่อรับมือกรณีที่เกิดหรือมีความพยายามทำให้เกิดการเอาไปซึ่งวัสดุนิวเคลียร์โดยมิชอบหรือการก่อวินาศกรรมและเพื่อให้มีการปฏิบัติการที่เหมาะสมจากเจ้าหน้าที่รักษาความปลอดภัยหรือหน่วยกำลังตอบโต้อีกทั้งแผนเผชิญเหตุดังกล่าวต้องบรรจุแผนการฝึกให้บุคลากรทุกคนปฏิบัติยามเกิดเหตุข้อ๓๘ ผู้รับใบอนุญาตต้องจัดให้หน่วยกำลังตอบโต้คุ้นเคยกับสถานประกอบการทางนิวเคลียร์และตำแหน่งของวัสดุนิวเคลียร์อีกทั้ง หน่วยกำลังตอบโต้ต้องมีความรู้อย่างเพียงพอในการป้องกันอันตรายจากรังสีเพื่อเตรียมพร้อมกับการปฏิบัติการที่อาจส่งผลต่อความปลอดภัยทางรังสีข้อ๓๙ ผู้รับใบอนุญาตต้องจัดให้มีการป้องกันระบบคอมพิวเตอร์สำหรับระบบการคุ้มครองทางกายภาพระบบความปลอดภัยทางนิวเคลียร์และระบบการทำบัญชีควบคุมวัสดุนิวเคลียร์ไม่ให้ตกเป็นอันตรายจากการกระทำ เช่นการโจมตีทางคอมพิวเตอร์ (cyber attack) การล่อลวง หรือการปลอมแปลง เป็นต้นการป้องกันอันตรายดังกล่าวต้องสอดคล้องกับการประเมินภัยคุกคามหรือภัยคุกคามที่ออกแบบรับมือไว้ข้อ๔๐ ผู้รับใบอนุญาตต้องจัดให้มีการประเมินและจัดการกับระบบการคุ้มครองทางกายภาพไม่ให้ทำงานขัดแย้งกับระบบความปลอดภัยทางนิวเคลียร์และระบบการทำบัญชีควบคุมวัสดุนิวเคลียร์หากเป็นไปได้ผู้รับใบอนุญาตต้องจัดให้มีระบบทั้งสามทำงานเกื้อหนุนซึ่งกันและกันส่วนที่ ๒วิธีป้องกันสำหรับวัสดุนิวเคลียร์ประเภทที่๒ ข้อ๔๑ ผู้รับใบอนุญาตต้องจัดให้มีการจัดเก็บหรือใช้งานวัสดุนิวเคลียร์ประเภทที่๒ ภายในพื้นที่หวงห้ามเท่านั้นข้อ๔๒ ให้นำความในข้อ ๑๒ ข้อ ๑๓ ข้อ ๑๖ข้อ ๑๗ ข้อ ๑๙ ข้อ ๒๒ ข้อ ๒๓ ข้อ ๒๗ และข้อ ๒๙ ถึงข้อ ๔๐ มาใช้บังคับโดยอนุโลมส่วนที่ ๓วิธีป้องกันสำหรับวัสดุนิวเคลียร์ประเภทที่๓ ข้อ๔๓ ผู้รับใบอนุญาตต้องจัดให้มีการจัดเก็บหรือใช้งานวัสดุนิวเคลียร์ประเภทที่๓ ภายในพื้นที่หวงกันข้อ๔๔ ผู้รับใบอนุญาตต้องจัดให้มีมาตรการในการเคลื่อนย้ายวัสดุนิวเคลียร์ในสถานประกอบการทางนิวเคลียร์ภายในพื้นที่หวงห้ามต้องมีมาตรการทุกอย่างที่จำเป็นและผ่านการพิจารณาอย่างรอบคอบแล้วสำหรับการป้องกันการเอาไปซึ่งวัสดุนิวเคลียร์โดยมิชอบมาตรการดังกล่าวต้องประกอบด้วยบุคลากรวิธีการปฏิบัติและอุปกรณ์เครื่องมือในการป้องกันการเอาไปซึ่งวัสดุนิวเคลียร์โดยมิชอบข้อ ๔๕ให้นำความในข้อ ๓๔ ถึงข้อ ๔๐ มาใช้บังคับโดยอนุโลมส่วนที่ ๔วิธีป้องกันสำหรับวัสดุนิวเคลียร์ประเภทอื่น ข้อ๔๖ ผู้รับใบอนุญาตต้องแจ้งให้บุคลากรทุกคนทราบถึงความสำคัญของการรักษาความมั่นคงปลอดภัยของวัสดุนิวเคลียร์และจัดฝึกอบรมในด้านขั้นตอนการปฏิบัติให้กับบุคลากรเป็นประจำข้อ๔๗ ผู้รับใบอนุญาตต้องจำกัดการเข้าถึงวัสดุนิวเคลียร์เฉพาะแต่บุคลากรผู้รับผิดชอบข้อ๔๘ ผู้รับใบอนุญาตต้องจัดให้มีการเก็บรักษาวัสดุนิวเคลียร์ในห้องหรือภาชนะที่ใส่กุญแจไว้ตลอดเวลาข้อ๔๙ ผู้รับใบอนุญาตต้องจัดให้มีบัญชีวัสดุนิวเคลียร์รายชื่อบุคลากรผู้สามารถเข้าถึงวัสดุนิวเคลียร์ บัญชีการใช้วัสดุนิวเคลียร์และรายงานการเข้าออกห้องที่เก็บวัสดุนิวเคลียร์หรือการไขกุญแจภาชนะที่เก็บรักษาวัสดุนิวเคลียร์ข้อ๕๐ ผู้รับใบอนุญาตต้องแจ้งให้สำนักงานปรมาณูเพื่อสันติทราบโดยพลันเมื่อวัสดุนิวเคลียร์สูญหายส่วนที่ ๕การค้นหาและการเอากลับมาซึ่งวัสดุนิวเคลียร์ที่สูญหายหรือถูกลักไป ข้อ๕๑ ผู้รับใบอนุญาตต้องจัดให้มีวิธีการที่ทำให้มั่นใจได้ว่าการตรวจพบการสูญหายของวัสดุนิวเคลียร์จะเกิดขึ้นไม่นานหลังการสูญหายวิธีการดังกล่าวอาจเป็นระบบการทำบัญชีและการควบคุมวัสดุนิวเคลียร์และระบบการคุ้มครองทางกายภาพ เช่น การสำรวจบัญชีเป็นระยะ ๆ การตรวจสอบการค้นหาบันทึกการเข้าออกการคัดกรองการตรวจจับปริมาณรังสีข้อ๕๒ ผู้รับใบอนุญาตต้องจัดให้มีการยืนยันการสูญหายของวัสดุนิวเคลียร์โดยการสำรวจบัญชีเป็นการฉุกเฉินอย่างรวดเร็วภายใน๗ วัน ระบบการทำบัญชีและการควบคุมวัสดุนิวเคลียร์ต้องมีข้อมูลที่ถูกต้องครบถ้วนของวัสดุนิวเคลียร์ในสถานประกอบการทางนิวเคลียร์ที่อาจสูญหายไปหลังเกิดเหตุที่ประเมินแล้วว่าเกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมข้อ๕๓ ผู้รับใบอนุญาตต้องจัดให้มีการรายงานเรื่องการสูญหายของวัสดุนิวเคลียร์ต่อสำนักงานปรมาณูเพื่อสันติข้อ๕๔ ผู้รับใบอนุญาตต้องจัดให้มีแผนเผชิญเหตุที่ระบุมาตรการค้นหาและการเอากลับมาซึ่งวัสดุนิวเคลียร์ที่สูญหายหรือถูกลักไปมาตรการดังกล่าวต้องมีการทดสอบและประเมินเป็นระยะ ๆ อีกทั้งมีการฝึกซ้อมซึ่งต้องกระทำร่วมกับสำนักงานปรมาณูเพื่อสันติและหน่วยงานอื่นๆ ที่เกี่ยวข้องข้อ๕๕ ผู้รับใบอนุญาตต้องรีบใช้มาตรการทั้งหมดที่เหมาะสมในการค้นหาวัสดุนิวเคลียร์ที่ถูกระบุว่าสูญหายจริงเมื่อเริ่มการค้นหาภายในสถานประกอบการทางนิวเคลียร์เองและอาจขยายการค้นหาไปยังภายนอกสถานประกอบการทางนิวเคลียร์ (เช่นการไล่ติดตามระยะประชิด) ภายใต้กรอบกฎหมายและแผนเผชิญเหตุข้อ๕๖ ในทันทีที่พบวัสดุนิวเคลียร์ที่สูญหายไปผู้รับใบอนุญาตต้องจัดการรักษาวัสดุนิวเคลียร์ในสถานที่ที่พบตามสภาพที่พบตามวิธีการขั้นตอนในแผนเผชิญเหตุจนกว่าสำนักงานปรมาณูเพื่อสันติจะให้นำไปเก็บรักษาที่สถานประกอบการทางนิวเคลียร์ของผู้รับใบอนุญาตข้อ๕๗ ผู้รับใบอนุญาตต้องให้ความร่วมมือกับสำนักงานปรมาณูเพื่อสันติและหน่วยงานอื่นๆ ของรัฐในการค้นหาและการเอากลับมาซึ่งวัสดุนิวเคลียร์รวมถึงการสืบสวนสอบสวนและการดำเนินคดีหมวด ๒การป้องกันการก่อวินาศกรรมสถานประกอบการทางนิวเคลียร์ ส่วนที่ ๑การวางแผนรับมือการก่อวินาศกรรมสถานประกอบการทางนิวเคลียร์ ข้อ๕๘ ผู้รับใบอนุญาตต้องจัดทำแผนรับมือการก่อวินาศกรรมสถานประกอบการทางนิวเคลียร์จากการประเมินภัยคุกคาม(threat assessment) หรือภัยคุกคามที่ออกแบบรับมือไว้ (design basis threat) แผนรับมือการก่อวินาศกรรมสถานประกอบการทางนิวเคลียร์ต้องระบุสถานการณ์ที่เป็นไปได้ที่ผู้ก่อวินาศกรรมจะสามารถกระทำการได้เป็นผลสำเร็จและแผนนั้นต้องผ่านการเห็นชอบจากคณะกรรมการโดยต้องพิสูจน์ให้คณะกรรมการเห็นว่าแผนนั้นสามารถใช้การได้จริงแผนรับมือการก่อวินาศกรรมสถานประกอบการทางนิวเคลียร์ตามวรรคหนึ่งต้องมีระบบการคุ้มครองทางกายภาพ(physical protection system) มารองรับที่สามารถรับมือการก่อวินาศกรรมและการเอาไปซึ่งวัสดุนิวเคลียร์โดยมิชอบได้อย่างมีประสิทธิภาพและเหมาะสมกับสภาพของสถานประกอบการทางนิวเคลียร์และวัสดุนิวเคลียร์ที่มีอยู่ข้อ๕๙ ในการกำหนดสถานการณ์ที่เป็นไปได้ในข้อ๕๘ อย่างน้อยที่สุดผู้รับใบอนุญาตต้องคำนึงถึงปัจจัยต่อไปนี้ประกอบด้วย(๑)ที่ตั้งของสถานประกอบการทางนิวเคลียร์(๒)วัสดุนิวเคลียร์ในสถานประกอบการทางนิวเคลียร์(๓)วัสดุกัมมันตรังสี ซึ่งรวมไปถึงกากกัมมันตรังสี ในสถานประกอบการทางนิวเคลียร์(๔)ผู้ก่อวินาศกรรมที่อาจเป็นได้ทั้งบุคคลภายนอกหรือบุคคลภายในสถานประกอบการทางนิวเคลียร์ข้อ๖๐ ผู้รับใบอนุญาตต้องจัดให้มีการออกแบบระบบการคุ้มครองทางกายภาพให้รับกับความปลอดภัยเชิงวิศวกรรม(engineered safety) ลักษณะพิเศษในการดำเนินการ (operational features) การป้องกันอัคคีภัยการป้องกันอันตรายจากรังสี และมาตรการในสถานการณ์ฉุกเฉินระบบการคุ้มครองทางกายภาพต้องเป็นส่วนหนึ่งในระบบดำเนินการของสถานประกอบการทางนิวเคลียร์และทำงานเกื้อหนุนซึ่งกันและกันกับส่วนอื่น ๆ ในระบบดำเนินการของสถานประกอบการทางนิวเคลียร์โดยไม่กระทบกระเทือนถึงประสิทธิภาพการทำงานของส่วนอื่น ๆในระบบดำเนินการของสถานประกอบการทางนิวเคลียร์ข้อ๖๑ ในการออกแบบระบบการคุ้มครองทางกายภาพอย่างน้อยผู้รับใบอนุญาตต้องคำนึงถึง สิ่งต่อไปนี้(๑)การป้องกันการเข้าถึงเป้าหมายของการก่อวินาศกรรม(๒)การป้องกันไม่ให้บุคลากรภายในสถานประกอบการทางนิวเคลียร์เป็นตัวการผู้ใช้หรือผู้สนับสนุนในการก่อวินาศกรรม(๓)การป้องกันสถานประกอบการทางนิวเคลียร์จากการโจมตีระยะไกล (stand - off attack)ส่วนที่ ๒พื้นที่ในสถานประกอบการทางนิวเคลียร์ ข้อ๖๒ ผู้รับใบอนุญาตต้องกำหนดพื้นที่ในสถานประกอบการทางนิวเคลียร์ออกเป็น๕ ส่วนดังนี้(๑)พื้นที่หวงห้ามเด็ดขาด(๒)พื้นที่หวงห้ามชั้นใน(๓)พื้นที่หวงห้าม(๔)พื้นที่หวงกัน(๕)พื้นที่ภายนอกข้อ๖๓ ผู้รับใบอนุญาตต้องจัดให้พื้นที่หวงห้ามเด็ดขาดและพื้นที่หวงห้ามชั้นในมีเครื่องกีดขวางเป็นของตัวเองข้อ๖๔ ผู้รับใบอนุญาตต้องจัดให้พื้นที่หวงห้ามเด็ดขาดและพื้นที่หวงห้ามชั้นในมีทางเข้าออกเดียวข้อ๖๕ ผู้รับใบอนุญาตต้องจัดให้มีเจ้าหน้าที่รักษาความปลอดภัยอย่างน้อย๒ รายประจำอยู่ที่ทางเข้าออกของพื้นที่หวงห้ามชั้นในเมื่อมีการใช้พื้นที่หวงห้ามชั้นในข้อ๖๖ ผู้รับใบอนุญาตต้องจัดให้พื้นที่หวงห้ามมีทางเข้าออกเท่าที่จำเป็นและมีการรักษาการณ์ รวมทั้งติดตั้งสัญญาณเตือนภัยที่มีทั้งไฟวับวาบและเสียงเตือนภัยที่ทางเข้าออกข้อ๖๗ ผู้รับใบอนุญาตต้องจัดให้มีการระบุไว้ล่วงหน้าในตารางงานของสถานประกอบการทางนิวเคลียร์ถึงกิจกรรมใดๆ ในพื้นที่หวงห้ามเด็ดขาดและพื้นที่หวงห้ามชั้นในข้อ๖๘ ผู้รับใบอนุญาตต้องกำหนดให้บุคลากรมีความระมัดระวังเป็นพิเศษในการสังเกตถึงสิ่งผิดปกติกับเครื่องมือเครื่องจักร อุปกรณ์ในพื้นที่หวงห้ามเด็ดขาดก่อนการใช้งานเครื่องมือ เครื่องจักร อุปกรณ์เหล่านั้นหลังการหยุดเดินเครื่องจากการบำรุงรักษาหรือปิดใช้งานข้อ๖๙ ผู้รับใบอนุญาตต้องจัดให้พื้นที่หวงห้ามมีเครื่องกีดขวางอย่างน้อยสองชั้นโดยระหว่างเครื่องกีดขวางแต่ละชั้นต้องมีระบบตรวจจับการบุกรุก และเครื่องกีดขวางเหล่านี้ต้องแยกเป็นเอกเทศจากเครื่องกีดขวางของพื้นที่อื่นๆเครื่องกีดขวางชั้นนอกสุดของพื้นที่หวงห้ามต้องสามารถทนต่อการพุ่งชนของยานพาหนะได้เครื่องกีดขวางชั้นในสุดของพื้นที่หวงห้ามต้องสามารถตรวจและเตือนให้ทราบเมื่อมีความพยายามเข้าใกล้หรือล่วงล้ำเข้ามาในพื้นที่หวงห้ามและหากมีการล่วงล้ำเข้ามาในพื้นที่หวงห้ามแล้วเครื่องกีดขวางชั้นในสุดต้องสามารถหน่วงเหนี่ยวการออกมาจากพื้นที่หวงห้ามของบุคคลและยานพาหนะที่ไม่มีสิทธิเข้าไปในพื้นที่หวงห้ามได้ผู้รับใบอนุญาตต้องคำนึงถึงมาตรการป้องกันและรับมือการจู่โจมและการโจมตีทางอากาศที่อาจเกิดขึ้นได้ข้อ๗๐ ผู้รับใบอนุญาตต้องจัดให้พื้นที่หวงกันมีเครื่องกีดขวางล้อมอยู่โดยรอบและบริเวณทั้งสองข้างของเครื่องกีดขวางในพื้นที่หวงกันต้องเป็นพื้นที่โล่งรวมถึงมีแสงส่องสว่างเพียงพอในการที่จะสังเกตการณ์พฤติกรรมที่นำไปสู่การบุกรุกได้ข้อ๗๑ ผู้รับใบอนุญาตต้องจัดให้มีระบบสัญญาณเตือนภัยสำหรับตรวจและเตือนให้ทราบเมื่อมีการเข้าใกล้หรือการล่วงล้ำเข้ามาในพื้นที่หวงกันซึ่งต้องมีการประเมินเหตุของสัญญาณเตือนภัยโดยพลันเพื่อตอบสนองต่อเหตุนั้นอย่างทันท่วงทีข้อ๗๒ ผู้รับใบอนุญาตต้องจัดให้ทางออกฉุกเฉินในพื้นที่หวงห้ามพื้นที่หวงห้ามเด็ดขาดและพื้นที่หวงห้ามชั้นในไม่สามารถเปิดเข้ามาจากภายนอกได้และมีการติดตั้งสัญญาณเตือนภัยที่มีทั้งไฟวับวาบและเสียงเตือนภัยข้อ๗๓ ถ้าบริเวณใดในพื้นที่หวงห้ามเด็ดขาดและพื้นที่หวงห้ามชั้นในไม่ได้ใช้งานผู้รับใบอนุญาตต้องจัดให้มีการปิดพื้นที่และเปิดระบบสัญญาณเตือนภัยที่จะเตือนให้ทราบเมื่อมีการเข้าออก หรือเคลื่อนไหวในบริเวณพื้นที่ที่ปิดอยู่นั้นข้อ๗๔ ผู้รับใบอนุญาตต้องจัดตั้งสถานีเตือนภัยกลางภายในบริเวณพื้นที่หวงห้ามที่ทำหน้าที่(๑)เฝ้าระวัง บันทึก และประเมินสัญญาณเตือนภัย(๒)ตอบสนองต่อสัญญาณเตือนภัย(๓)ติดต่อสื่อสารกับหน่วยกำลังตอบโต้และผู้เกี่ยวข้องอื่นๆ ในยามปกติเป็นระยะ ๆ และในยามที่มีสถานการณ์ภัยคุกคามต่อสถานประกอบการทางนิวเคลียร์สถานีเตือนภัยกลางต้องเป็นห้องที่มีความมั่นคงแข็งแรงเพียงพอประตู หน้าต่าง เพดาน พื้น ต้องจะสามารถกันกระสุนได้และห้องนี้ต้องอยู่ในตึกอันจะทำให้สภาพภายในห้องไม่สามารถมองเห็นได้จากภายนอกพื้นที่หวงห้ามนอกจากนี้ห้องนี้ต้องไม่มีระบบอุปกรณ์ที่เกี่ยวข้องกับการดำเนินกิจการปกติของสถานประกอบการทางนิวเคลียร์อันจะรบกวนหน้าที่ของสถานีเตือนภัยกลางตามวรรคหนึ่งนอกจากสถานีเตือนภัยกลางแล้วสัญญาณเตือนภัยต้องมีการส่งไปยังสถานีสำรองอีกแห่งหนึ่งที่ไม่จำเป็นต้องตั้งอยู่ภายในพื้นที่หวงห้ามเพื่อที่ว่าหากเกิดเหตุกับสถานีเตือนภัยกลางจนทำหน้าที่ไม่ได้สถานีสำรองแห่งนี้จะสามารถทำหน้าที่ติดต่อขอความช่วยเหลือและตอบสนองต่อสัญญาณเตือนภัยได้แผงควบคุมและแสดงผลของสถานีเตือนภัยต้องระบุถึง(๑)ประเภทสัญญาณเตือนภัย เช่น สัญญาณบุกรุก หรือสัญญาณฉุกเฉิน(๒)ที่ตั้งของอุปกรณ์ที่ส่งสัญญาณเตือนภัย(๓)สถานะการทำงานของอุปกรณ์เตือนภัยข้อ๗๕ ผู้รับใบอนุญาตต้องจัดให้สถานีเตือนภัยทั้งสองแห่งมีบุคลากรประจำอยู่ตลอดเวลาและมีอุปกรณ์ติดต่อสื่อสารทั้งชนิดมีสายและชนิดไร้สายรวมถึงจัดให้มีระบบสายส่งสำรองและระบบไฟฟ้าสำรองสำหรับอุปกรณ์เตือนภัยและสถานีเตือนภัยข้อ๗๖ ผู้รับใบอนุญาตต้องจัดให้อุปกรณ์เตือนภัยทั้งหมดสามารถตรวจสอบการทำงานของตัวเองได้โดยอัตโนมัติเช่น ต้องปรากฏตำหนิได้เองเมื่อมีการลอบดัดแปลงอุปกรณ์หรือต้องแสดงผลเตือนเมื่อชิ้นส่วนอุปกรณ์ชำรุดบกพร่องข้อ๗๗ ผู้รับใบอนุญาตต้องจัดให้มีการทดสอบประเมินประสิทธิภาพ และซ่อมบำรุงอุปกรณ์เตือนภัยและอุปกรณ์ติดต่อสื่อสารอย่างสม่ำเสมอเพื่อให้อุปกรณ์เหล่านั้นอยู่ในสภาพที่ใช้การได้ตลอดเวลาหากมีการพบความผิดปกติของอุปกรณ์ดังกล่าว ต้องดำเนินการแก้ไขโดยทันทีผู้รับใบอนุญาตต้องมีแผนสำรองในกรณีที่อุปกรณ์เตือนภัยและอุปกรณ์ติดต่อสื่อสารตามวรรคหนึ่งไม่สามารถใช้การได้เมื่อเกิดเหตุบุกรุกข้อ๗๘ ผู้รับใบอนุญาตต้องจัดให้มีการลาดตระเวนตรวจตราพื้นที่หวงห้ามและพื้นที่หวงกันเป็นระยะๆ รวมทั้งการเฝ้าสังเกตพื้นที่ดังกล่าวจากระบบโทรทัศน์วงจรปิดส่วนที่ ๓บุคคลในสถานประกอบการทางนิวเคลียร์ ข้อ๗๙ ผู้รับใบอนุญาตต้องจัดให้บุคคลผู้มีสิทธิผ่านเข้าออกพื้นที่หวงกันหรือพื้นที่หวงห้ามติดบัตรประจำตัวที่มีภาพของผู้ถือบัตรชื่อ ตำแหน่ง พื้นที่ที่สามารถเข้าออกได้ เลขที่บัตร และวันที่บัตรหมดอายุข้อ๘๐ ผู้รับใบอนุญาตต้องจัดให้บุคคลผู้มาติดต่อเยี่ยมชมมีบุคคลตามข้อ ๗๙ อยู่ด้วยตลอดเวลาที่อยู่ในพื้นที่หวงกันโดยบุคคลผู้มาติดต่อเยี่ยมชมต้องลงชื่อ หน่วยงาน วัน เวลาวัตถุประสงค์และบุคคลผู้ที่จะมาติดต่อ นอกจากนี้บุคคลผู้มาติดต่อเยี่ยมชมเมื่อลงทะเบียนแล้วต้องได้รับบัตรผู้มาติดต่อเยี่ยมชมที่ระบุไว้อย่างชัดเจนว่า ต้องมีบุคคลที่ได้รับอนุญาตตามข้อ ๗๙ ตามอยู่ด้วย (Escort Required)ข้อ๘๑ ผู้รับใบอนุญาตต้องจัดให้มีการตรวจสอบและตรวจค้นบุคคลที่จะผ่านเข้าพื้นที่หวงกันเพื่อป้องกันการเข้าถึงโดยมิชอบและการนำวัสดุหรืออุปกรณ์ต้องห้ามเข้าไปในพื้นที่หวงกันโดยผู้รับใบอนุญาตต้องจัดหาอุปกรณ์ตรวจจับวัสดุนิวเคลียร์ โลหะ และวัตถุระเบิดเพื่อใช้ประจำที่ทางเข้าพื้นที่หวงกันข้อ๘๒ ผู้รับใบอนุญาตต้องจัดให้มีการจัดทำบัญชีรายการผู้เข้าถึงหรือครอบครองกุญแจหรือบัตรผ่านเข้าออกอิเล็กทรอนิกส์สำหรับพื้นที่หวงกันพื้นที่หวงห้าม พื้นที่หวงห้ามเด็ดขาด และพื้นที่หวงห้ามชั้นในรวมทั้งดำเนินการควบคุม ดังต่อไปนี้(๑)ตรวจสอบดูแลเพื่อป้องกันไม่ให้มีโอกาสทำกุญแจหรือบัตรผ่านเข้าออกอิเล็กทรอนิกส์สำรองโดยไม่ได้รับอนุญาต(๒)เปลี่ยนรหัสกุญแจหรือบัตรผ่านเข้าออกอิเล็กทรอนิกส์ตามช่วงเวลาที่เหมาะสม(๓)เปลี่ยนชุดกุญแจหรือบัตรผ่านเข้าออกอิเล็กทรอนิกส์เมื่อมีหลักฐานหรือเหตุสงสัยว่ามีการลอบกระทำการอย่างใดอย่างหนึ่งกับชุดกุญแจหรือบัตรผ่านเข้าออกอิเล็กทรอนิกส์ข้อ๘๓ หลังจากที่บุคคลตามข้อ ๗๙ไม่ได้ทำงานที่สถานประกอบการทางนิวเคลียร์อีกต่อไปผู้รับใบอนุญาตต้องจัดให้มีการเปลี่ยนบรรดากุญแจรหัสผ่าน หรืออุปกรณ์นิรภัยทั้งหลายที่ใช้ในการผ่านเข้าออกที่บุคคลนั้นรู้หรือเคยถือไว้ ใหม่ทั้งหมดข้อ๘๔ ผู้รับใบอนุญาตต้องจัดให้มีการทำตารางงานประจำวันว่าบุคคลใดกระทำงานใดในพื้นที่ใดณ ช่วงเวลาใดเพื่อจะได้ตรวจสอบควบคุมว่าบุคคลผู้นั้นเข้ามาและกระทำงานตามที่ได้รับมอบหมายจริงบุคคลอย่างน้อย๒ คนต้องปฏิบัติงานร่วมกันเสมอในพื้นที่หวงห้ามเด็ดขาดและพื้นที่หวงห้ามชั้นในข้อ๘๕ ผู้รับใบอนุญาตต้องจัดให้มีการกำหนดหลักเกณฑ์สำหรับผู้ที่จะผ่านเข้าออกเช่น การแต่งกายข้อ๘๖ ผู้รับใบอนุญาตต้องจัดให้มีการตรวจค้นบุคคลที่ออกจากพื้นที่หวงห้ามชั้นในอย่างน้อย๒ รอบซึ่งอาจจะลักลอบซุกซ่อนวัสดุนิวเคลียร์ไว้กับตัวโดยการตรวจค้นรอบแรกจะกระทำก่อนที่บุคคลนั้นจะออกพื้นที่หวงห้ามชั้นในและการตรวจค้นรอบที่สองจะกระทำก่อนที่บุคคลนั้นจะออกพื้นที่หวงกันส่วนที่ ๔วัตถุในสถานประกอบการทางนิวเคลียร์ ข้อ๘๗ ผู้รับใบอนุญาตต้องจัดให้มีการตรวจสอบสิ่งของใดๆ ที่จะผ่านเข้าไปในพื้นที่หวงกันว่าตรงกับตารางงานของสถานประกอบการทางนิวเคลียร์และไม่ได้ซุกซ่อนหรือลอบนำสิ่งต้องห้ามเข้าไปข้อ๘๘ ผู้รับใบอนุญาตต้องจัดให้มีการตรวจสอบสิ่งของใดๆ ที่จะออกจากในพื้นที่หวงห้ามชั้นในและไม่ได้ซุกซ่อนหรือลอบนำวัสดุนิวเคลียร์ออกมาข้อ๘๙ ผู้รับใบอนุญาตต้องกำหนดรายการของวัสดุนิวเคลียร์ที่จะสามารถอยู่ในพื้นที่หวงห้ามชั้นในได้ข้อ๙๐ ผู้รับใบอนุญาตต้องกำหนดวิธีการและหลักเกณฑ์เกี่ยวกับวัสดุนิวเคลียร์ในพื้นที่หวงห้ามชั้นในในเรื่องต่อไปนี้(๑)การควบคุมการนำวัสดุนิวเคลียร์เข้ามาในพื้นที่เก็บวัสดุนิวเคลียร์และนำวัสดุนิวเคลียร์ออกไปจากพื้นที่เก็บวัสดุนิวเคลียร์(๒)การควบคุมการจัดวางวัสดุนิวเคลียร์ภายในพื้นที่เก็บวัสดุนิวเคลียร์และเคลื่อนย้ายวัสดุนิวเคลียร์ภายในพื้นที่เก็บวัสดุนิวเคลียร์(๓) การควบคุมรายการวัสดุนิวเคลียร์ ปริมาณ สถานะ (ของแข็งของเหลว หรือก๊าซ)ส่วนที่ ๕ยานพาหนะในสถานประกอบการทางนิวเคลียร์ ข้อ๙๑ ผู้รับใบอนุญาตต้องจัดให้มีข้อปฏิบัติสำหรับเจ้าหน้าที่รักษาความปลอดภัยณ ทางเข้าออกพื้นที่หวงห้าม เพื่อที่จะระบุว่า ยานพาหนะใดได้รับอนุญาตให้ผ่านเข้าออกพื้นที่หวงห้ามข้อ๙๒ ผู้รับใบอนุญาตต้องจัดให้เจ้าหน้าที่รักษาความปลอดภัยอย่างน้อย๒รายที่ไม่มีสิทธิเข้าไปในพื้นที่หวงห้ามชั้นในทำการตรวจหาวัสดุนิวเคลียร์ที่อาจซุกซ่อนอยู่ในยานพาหนะที่ออกจากพื้นที่หวงห้ามชั้นในข้อ๙๓ ผู้รับใบอนุญาตต้องจัดให้ยานพาหนะของผู้รับใบอนุญาตที่กำหนดให้ใช้เฉพาะภายในพื้นที่หวงกันมีการใช้งานอยู่เฉพาะภายในพื้นที่หวงกันเท่านั้นเว้นแต่มีกรณีซ่อมบำรุง หรือเหตุฉุกเฉินผู้รับใบอนุญาตต้องจัดให้มีการควบคุมดูแลให้ผู้ขับขี่และการใช้ยานพาหนะดังกล่าวเป็นไปตามตารางงานที่กำหนดของสถานประกอบการทางนิวเคลียร์ข้อ๙๔ ผู้รับใบอนุญาตต้องกำหนดให้ยานพาหนะบุคคลภายนอกสถานประกอบการทางนิวเคลียร์เข้าได้ถึงเพียงพื้นที่หวงกันเท่านั้นและต้องมีการตรวจจับอาวุธ ระเบิดรวมถึงวัสดุและอุปกรณ์ต้องห้ามก่อนที่ยานพาหนะจะเข้าไปยังพื้นที่หวงกันผู้รับใบอนุญาตต้องจัดให้มีเจ้าหน้าที่รักษาความปลอดภัยอยู่บนยานพาหนะตลอดเวลาที่อยู่ในพื้นที่หวงกันผู้รับใบอนุญาตต้องไม่ให้ยานพาหนะของบุคคลภายนอกเข้าไปในพื้นที่หวงห้ามและการขึ้นลงยานพาหนะต้องกระทำในจุดที่ห่างจากพื้นที่หวงห้ามเด็ดขาดข้อ๙๕ ผู้รับใบอนุญาตต้องกำหนดให้มีพื้นที่จอดยานพาหนะของบุคคลภายนอกอยู่ในพื้นที่ภายนอกเท่านั้นส่วนที่ ๖หน่วยรักษาความปลอดภัยของสถานประกอบการทางนิวเคลียร์ ข้อ๙๖ ผู้รับใบอนุญาตต้องจัดให้มีหน่วยรักษาความปลอดภัยสำหรับสถานประกอบการทางนิวเคลียร์โดยต้องมี(๑)ผู้ทำหน้าที่หัวหน้าผลัดรักษาความปลอดภัยอย่างน้อย ๑ คนในสถานประกอบการทางนิวเคลียร์ตลอดเวลา(๒)เจ้าหน้าที่รักษาความปลอดภัยอย่างน้อย ๒ คนอยู่ในหน่วยรักษาความปลอดภัย(๓)วิธีปฏิบัติสำหรับหน่วยรักษาความปลอดภัยซึ่งต้องประกอบด้วย(ก)โครงสร้างการบังคับบัญชา(ข)หน้าที่โดยละเอียดของบุคลากรในหน่วยรักษาความปลอดภัย(ค)ขั้นตอนการปฏิบัติในการรักษาความปลอดภัยทั้งในยามปกติและยามเมื่อมีสถานการณ์ภัยคุกคามต่อสถานประกอบการทางนิวเคลียร์ข้อ๙๗ ผู้รับใบอนุญาตต้องกำหนดให้เจ้าหน้าที่รักษาความปลอดภัยมีหน้าที่ดังต่อไปนี้เป็นอย่างน้อย(๑)ยับยั้งผู้บุกรุกสถานประกอบการทางนิวเคลียร์(๒)ตรวจจับการบุกรุก(๓)ตรวจสอบอุปกรณ์ที่ใช้ในระบบการคุ้มครองทางกายภาพของสถานประกอบการทางนิวเคลียร์(๔)เสริมมาตรการที่มีอยู่ในการคุ้มครองทางกายภาพของสถานประกอบการทางนิวเคลียร์(๕)ตอบสนองต่อเหตุการณ์ในสถานประกอบการทางนิวเคลียร์โดยทันทีข้อ๙๘ ผู้รับใบอนุญาตต้องจัดให้บุคลากรทุกคนในหน่วยรักษาความปลอดภัยผ่านการฝึกฝนและอบรมตามที่ผู้รับใบอนุญาตกำหนดและมีการฝึกและอบรมทบทวนทุกปีส่วนที่ ๗ความปลอดภัยของระบบคอมพิวเตอร์ในสถานประกอบการทางนิวเคลียร์ ข้อ๙๙ ผู้รับใบอนุญาตต้องจัดให้มีการป้องกันระบบคอมพิวเตอร์จากการเข้าถึงที่(๑)ไม่ได้รับความยินยอมจากผู้รับใบอนุญาต(๒)เกินจากขอบเขตอำนาจหน้าที่ที่ผู้รับใบอนุญาตได้มอบหมาย(๓)ไม่มีเหตุโดยชอบตามกฎหมายข้อ๑๐๐ ผู้รับใบอนุญาตต้องจัดให้มีข้อปฏิบัติเกี่ยวกับการใช้เครื่องคอมพิวเตอร์สำหรับบุคลากรในสถานประกอบการทางนิวเคลียร์โดยมุ่งเน้นที่การรักษาความปลอดภัยของระบบคอมพิวเตอร์ข้อ๑๐๑ ผู้รับใบอนุญาตต้องจัดให้มีมาตรการรักษาความปลอดภัยของระบบคอมพิวเตอร์โดยใช้มาตรการป้องกันหลายชั้น(Defense - In - Depth) เพื่อตรวจจับและตอบสนองการเข้าถึงระบบคอมพิวเตอร์ตามข้อ ๙๙และหากมีการเข้าถึงดังกล่าวก็สามารถกู้ระบบคอมพิวเตอร์โดยได้รับผลเสียหายน้อยที่สุดส่วนที่ ๘การบรรเทาผลกระทบทางรังสีหลังจากมีการก่อวินาศกรรม ข้อ๑๐๒ ผู้รับใบอนุญาตต้องจัดให้มีแผนเผชิญเหตุซึ่งเป็นการกำหนดลำดับขั้นตอนการตอบสนองเพื่อรับมือกับเหตุการณ์ที่เกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรม รวมถึงภัยคุกคามข้อ๑๐๓ ผู้รับใบอนุญาตต้องให้บุคลากรในสถานประกอบการทางนิวเคลียร์เตรียมการประสานงานกับเจ้าหน้าที่รักษาความปลอดภัยหน่วยกำลังตอบโต้ สำนักงานปรมาณูเพื่อสันติ และหน่วยงานที่เกี่ยวข้องอื่น ๆของรัฐในการดำเนินการตามแผนเผชิญเหตุข้อ๑๐๔ ผู้รับใบอนุญาตต้องจัดให้มีการประเมินเมื่อพบการกระทำหรือการพยายามกระทำการก่อวินาศกรรมว่าจะมีผลกระทบทางรังสีหรือไม่ข้อ๑๐๕ ผู้รับใบอนุญาตต้องแจ้งต่อสำนักปรมาณูเพื่อสันติหน่วยกำลังตอบโต้ และหน่วยงานอื่น ๆ ที่เกี่ยวข้องของรัฐ โดยไม่ชักช้าตามที่ระบุไว้ในแผนเผชิญเหตุเมื่อมีการกระทำหรือการพยายามกระทำการก่อวินาศกรรมข้อ๑๐๖ ผู้รับใบอนุญาตต้องมีมาตรการหลังจากมีการก่อวินาศกรรมในการป้องกันไม่ให้ความเสียหายลุกลามมีการรักษาความปลอดภัยของสถานประกอบการทางนิวเคลียร์และมีการปกป้องบุคลากรและอุปกรณ์เครื่องมือที่ใช้ยามฉุกเฉินหมวด ๓วิธีป้องกันการเอาไปซึ่งวัสดุนิวเคลียร์โดยมิชอบและวิธีป้องกันการก่อวินาศกรรมต่อวัสดุนิวเคลียร์ในระหว่างการขนส่ง ส่วนที่ ๑วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งวัสดุนิวเคลียร์ประเภทที่๑ ข้อ๑๐๗ ผู้รับใบอนุญาตต้องจัดให้มีการคุ้มครองทางกายภาพต่อการเอาไปซึ่งวัสดุนิวเคลียร์โดยมิชอบในระหว่างการขนส่งต้องที่มีการใช้แนวทางขั้นลำดับ(Graded Approach) เท่าที่จะสามารถกระทำได้ นั่นคือ(๑)การลดระยะเวลาที่วัสดุนิวเคลียร์จะอยู่ในระหว่างการขนส่งให้น้อยที่สุด(๒)การลดจำนวนครั้งและระยะเวลาขนถ่ายวัสดุนิวเคลียร์ให้น้อยที่สุดการขนถ่ายดังกล่าวรวมถึงการขนถ่ายจากยานพาหนะขนส่งหนึ่งไปยังยานพาหนะขนส่งหนึ่งการขนถ่ายจากและไปยังสถานที่เก็บชั่วคราวและการเก็บรักษาชั่วคราวระหว่างรอยานพาหนะขนส่งมาถึง(๓)การป้องกันวัสดุนิวเคลียร์ในระหว่างการขนส่งและการเก็บรักษาชั่วคราวในลักษณะที่เป็นไปตามประเภทของวัสดุนิวเคลียร์(๔)การหลีกเลี่ยงการใช้ตารางการเคลี่ยนย้ายที่สามารถคาดการณ์ล่วงหน้าได้ โดยอาจเปลี่ยนเวลาและเส้นทางขนส่ง(๕)การตรวจสอบความน่าเชื่อถือของบุคลากรที่เกี่ยวข้องกับการขนส่งวัสดุนิวเคลียร์(๖)การจำกัดให้รู้ข้อมูลการขนส่งและจำนวนคนที่รู้ให้น้อยที่สุด(๗)การใช้ระบบการขนส่งที่มีมาตรการคุ้มครองทางกายภาพเชิงตั้งรับ (passive) หรือเชิงรุก(active) ตามการประเมินภัยคุกคามหรือภัยคุกคามที่ออกแบบรับมือไว้แล้ว(๘)การหลีกเลี่ยงเส้นทางขนส่งในพื้นที่ซึ่งมีภัยธรรมชาติ การก่อความไม่สงบหรือภัยคุกคามที่รู้ว่ามีอยู่(๙)การรับรองว่าพัสดุหรือยานพาหนะขนส่งไม่ถูกทิ้งไว้โดยไม่มีผู้ดูแลเป็นระยะเวลาเกินกว่าที่จำเป็นเด็ดขาดข้อ๑๐๘ ผู้รับใบอนุญาตต้องจัดให้มีมาตรการที่เหมาะสมในการป้องกันความลับของข้อมูลการขนส่งรวมถึงรายละเอียดของตารางเวลาและเส้นทางขนส่งโดยใช้หลักการรู้เท่าที่จำเป็นมาตรการดังกล่าวต้องเป็นไปตามกรอบกฎหมายและแนวทางลำดับขั้น (Graded Approach) การใช้สัญลักษณ์พิเศษกับยานพาหนะขนส่งรวมถึงการใช้ช่องทางสื่อสารแบบเปิดในการส่งข้อความเกี่ยวกับการส่งวัสดุนิวเคลียร์ต้องมีการควบคุมอย่างรัดกุมเมื่อมีการส่งข้อความที่เกี่ยวข้องกับความมั่นคงปลอดภัยผู้รับใบอนุญาตต้องมีมาตรการ เช่น การเข้ารหัสและการใช้เส้นทางการขนส่งที่เหมาะสมเพื่อใช้ในการปฏิบัติเท่าที่จะกระทำได้และต้องจัดให้มีความระมัดระวังในการจัดการกับข้อมูลที่เกี่ยวข้องกับความมั่นคงปลอดภัยข้อ๑๐๙ ก่อนจะเริ่มการขนส่งระหว่างประเทศผู้ส่งต้องมั่นใจว่าการเตรียมการเป็นไปตามกฎข้อบังคับในการคุ้มครองทางกายภาพที่มีการขนส่งผ่านในประเทศผู้รับและประเทศอื่นๆข้อ๑๑๐ ขั้นตอนปฏิบัติในการรักษาความปลอดภัยลูกกุญแจของยานพาหนะขนส่งและแม่กุญแจที่ใช้ในการรักษาความปลอดภัยต้องได้สัดส่วนกันกับประเภทของวัสดุนิวเคลียร์ที่ขนส่งข้อ๑๑๑ หากยานพาหนะขนส่งหยุด ณที่ใดที่หนึ่งเป็นเวลานานโดยไม่ได้คาดหมายผู้รับใบอนุญาตต้องจัดให้มีมาตรการคุ้มครองทางกายภาพที่เหมาะสมกับประเภทของวัสดุนิวเคลียร์ที่ขนส่งให้มากที่สุดเท่าที่เป็นไปได้และกระทำได้การคุ้มครองทางกายภาพของวัสดุนิวเคลียร์ที่เก็บรักษาไว้เพื่อรอการขนส่งต้องอยู่ในระดับที่เหมาะสมกับประเภทของวัสดุนิวเคลียร์และเป็นไปตามหมวด ๑ข้อ๑๑๒ ผู้ขนส่งต้องแจ้งผู้รับให้ทราบล่วงหน้าถึงแผนการขนส่งโดยระบุวิธีการขนส่ง(Mode of Transport) กำหนดเวลาที่คาดว่าจะมาถึงและจุดส่งมอบของหากจุดนั้นต่างไปจากจุดปลายทาง ทั้งนี้ การแจ้งดังกล่าวต้องกระทำล่วงหน้าพอสมควรเพื่อให้ผู้รับจัดเตรียมวิธีป้องกันการเอาไปซึ่งวัสดุนิวเคลียร์โดยมิชอบอย่างเพียงพอข้อ๑๑๓ ผู้รับใบอนุญาตต้องจัดให้วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งรวมอยู่ในข้อตกลงระหว่างผู้ส่งผู้รับ และผู้ขนส่ง ที่ระบุเวลา สถานที่ และขั้นตอนสำหรับการโอนความรับผิดชอบในการป้องกันการเอาไปซึ่งวัสดุนิวเคลียร์โดยมิชอบข้อ๑๑๔ ผู้รับใบอนุญาตต้องจัดให้มีการขนส่งภาชนะที่มีวัสดุนิวเคลียร์บรรจุอยู่ในยานพาหนะห้องเก็บสินค้าหรือตู้สินค้าที่ปิดมิดชิดและใส่กุญแจไว้ สำหรับการขนส่งภาชนะบรรจุวัสดุนิวเคลียร์ที่มีน้ำหนักรวมกันมากกว่า๒ ตัน ให้บรรทุกบนยานพาหนะที่เปิดโล่งได้หากตัวภาชนะนั้นเองได้รับการใส่กุญแจหรือมีการปิดผนึกภาชนะบรรจุวัสดุนิวเคลียร์ต้องมีการผูกหรือตรึงไว้กับยานพาหนะหรือตู้สินค้าและกระทำการอื่นๆ ตามสมควรเพื่อให้ภาชนะนั้นอยู่กับที่อย่างแน่นหนาไม่ให้หลุดไม่ให้คลอนข้อ๑๑๕ หากกระทำได้ ยานพาหนะห้องเก็บสินค้าหรือตู้สินค้าต้องใส่กุญแจและปิดตราผนึกถ้ามีการใส่กุญแจหรือปิดตราผนึกต้องตรวจสอบความเรียบร้อยของวัสดุนิวเคลียร์ที่ถูกขนส่งทั้งก่อนที่จะดำเนินการขนส่งและระหว่างเปลี่ยนรูปแบบการขนส่งเพื่อยืนยันว่ากุญแจหรือตราผนึกบนพัสดุ ยานพาหนะห้องเก็บสินค้าหรือตู้สินค้ายังคงอยู่ในสภาพที่เรียบร้อยสมบูรณ์ข้อ๑๑๖ ผู้รับใบอนุญาตต้องจัดให้มีการตรวจค้นยานพาหนะที่ใช้ขนส่งอย่างละเอียดเพื่อให้มั่นใจว่าพัสดุหรือยานพาหนะไม่ได้ถูกแตะต้องและไม่ได้ถูกติดสิ่งใดเพิ่มเติมอันอาจก่อความเสียหายแก่ความมั่นคงปลอดภัยของการขนส่งได้ข้อ๑๑๗ ผู้รับใบอนุญาตต้องจัดให้มีการเตรียมเจ้าหน้าที่รักษาความปลอดภัยหรือหน่วยกำลังตอบโต้อย่างเพียงพอเพื่อรับมือกับเหตุที่ประเมินแล้วว่าเกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมตามประเภทของวัสดุนิวเคลียร์ที่ถูกขนส่งมาตรการป้องกันการเอาไปซึ่งวัสดุนิวเคลียร์โดยมิชอบต้องรวมถึงเรื่องการสื่อสารจากยานพาหนะขนส่งให้สามารถร้องขอความช่วยเหลือได้ข้อ๑๑๘ เมื่อวัสดุนิวเคลียร์ส่งมาถึงผู้รับต้องตรวจสอบสภาพความเรียบร้อยของภาชนะบรรจุการปิดผนึก การใส่กุญแจและต้องรับวัสดุนิวเคลียร์ทันทีพร้อมทั้งแจ้งการมาถึงของวัสดุนิวเคลียร์ให้ผู้ส่งทราบทันทีหรือในกรณีที่วัสดุนิวเคลียร์ยังมาไม่ถึงตามกำหนดเวลาที่คาดหมายไว้ต้องรีบแจ้งให้ผู้ส่งทราบข้อ๑๑๙ ผู้รับใบอนุญาตต้องจัดให้มีป้องกันการเอาไปซึ่งวัสดุนิวเคลียร์โดยมิชอบที่รวมถึงการตรวจตราสินค้าที่วางสินค้า หรือยานพาหนะโดยเจ้าหน้าที่รักษาความปลอดภัยข้อ๑๒๐ ก่อนที่วัสดุนิวเคลียร์จะถูกส่งไปผู้รับต้องยืนยันว่าพร้อมที่จะรับวัสดุนิวเคลียร์นั้นตามวันเวลาที่กำหนดข้อ๑๒๑ ผู้ส่งหรือผู้ขนส่งต้องยื่นแผนการรักษาความมั่นคงปลอดภัยระหว่างการขนส่งต่อสำนักงานปรมาณูเพื่อสันติเพื่อพิจารณาแผนนี้อาจครอบคลุมการเคลื่อนย้ายหลายครั้งที่มีลักษณะเดียวกันแผนการรักษาความมั่นคงปลอดภัยระหว่างการขนส่งต้องระบุเส้นทางการขนส่งสถานที่หยุดพักการเตรียมการส่งมอบของที่ปลายทาง ข้อมูลประวัติเกี่ยวกับผู้รับผิดชอบในการขนส่งขั้นตอนปฏิบัติเมื่อเกิดอุบัติเหตุขั้นตอนปฏิบัติในการรายงานทั้งในยามปกติและยามฉุกเฉินรวมทั้งแผนเผชิญเหตุตามความเหมาะสมการเลือกเส้นทางการขนส่งต้องพิจารณาถึงความสามารถของหน่วยกำลังตอบโต้ผู้รับใบอนุญาตต้องจัดให้มีการฝึกซ้อมเพื่อประเมินและตรวจสอบความสมบูรณ์ของแผนการรักษาความมั่นคงปลอดภัยระหว่างการขนส่งอีกทั้งเพื่อฝึกให้ผู้มีส่วนร่วมทุกคนรู้การปฏิบัติเมื่อเกิดเหตุที่ประเมินแล้วว่าเกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมข้อ๑๒๒ ก่อนเริ่มทำการขนส่งผู้ขนส่งต้องตรวจสอบยืนยันว่ามีพร้อมซึ่งมาตรการป้องกันการเอาไปซึ่งวัสดุนิวเคลียร์โดยมิชอบตามแผนการรักษาความมั่นคงปลอดภัยระหว่างการขนส่งข้อ๑๒๓ ผู้รับใบอนุญาตต้องจัดให้เจ้าหน้าที่รักษาความปลอดภัยพกพาอาวุธในการขนส่งวัสดุนิวเคลียร์เท่าที่กฎหมายอนุญาตตามระดับการประเมินภัยคุกคามของสำนักงานปรมาณูเพื่อสันติหากเจ้าหน้าที่รักษาความปลอดภัยไม่มีการพกอาวุธผู้รับใบอนุญาตต้องจัดให้มีมาตรการเสริมทดแทนข้อ๑๒๔ ผู้รับใบอนุญาตต้องจัดให้มาตรการป้องกันการเอาไปซึ่งวัสดุนิวเคลียร์โดยมิชอบสามารถหน่วงเวลาในยานพาหนะตู้สินค้าหรือพัสดุเพื่อให้เจ้าหน้าที่รักษาความปลอดภัยหรือหน่วยกำลังตอบโต้มีเวลาเพียงพอในการเข้าปฏิบัติการอย่างเหมาะสมข้อ๑๒๕ ผู้รับใบอนุญาตต้องจัดให้มีการตรวจค้นยานพาหนะที่ใช้ขนส่งก่อนการบรรทุกและก่อนการขนส่งวัสดุนิวเคลียร์ทันทีที่การตรวจค้นเสร็จสิ้นลงยานพาหนะที่ใช้ในการขนส่งต้องนำไปจอดไว้ในพื้นที่รักษาความปลอดภัยหรือมีเจ้าหน้าที่รักษาความปลอดภัยเฝ้าตรวจตรา จนกว่าจะมีการบรรทุก การขนส่งและการนำของลงข้อ๑๒๖ ผู้รับใบอนุญาตต้องจัดให้มีการจัดทำขั้นตอนปฏิบัติสำหรับบุคลากรที่มีหน้าที่เกี่ยวข้องกับการคุ้มครองทางกายภาพขั้นตอนปฏิบัติดังกล่าวต้องมีรายละเอียดความรับผิดชอบของบุคลากรระหว่างการขนส่งและผ่านความเห็นชอบจากสำนักงานปรมาณูเพื่อสันติข้อ๑๒๗ ผู้รับใบอนุญาตต้องจัดให้มีมาตรการรักษาความลับของข้อมูลที่เกี่ยวข้องกับการขนส่งซึ่งรวมถึงวิธีการเปิดเผยข้อมูลแก่ผู้อื่นเฉพาะตามที่จำเป็น(need to know) ผู้รับใบอนุญาตต้องจัดให้มีการตรวจค้นยานพาหนะขนส่งเพื่อป้องกันการก่อวินาศกรรมอย่างละเอียดก่อนการบรรทุกและก่อนการขนส่งวัสดุนิวเคลียร์ข้อ๑๒๘ ผู้รับใบอนุญาตต้องจัดให้มาตรการคุ้มครองทางกายภาพรวมถึงการสื่อสารสองทางระหว่างยานพาหนะขนส่งเจ้าหน้าที่รักษาความปลอดภัยที่อยู่บนยานพาหนะ หน่วยกำลังตอบโต้ และผู้ส่ง (หรือผู้รับตามความเหมาะสม)ข้อ๑๒๙ ผู้รับใบอนุญาตต้องจัดให้มีหน่วยกำลังตอบโต้ซึ่งมีกำลังพลเพียงพอในการจัดการกับเหตุที่ประเมินแล้วว่าเกี่ยวข้องกับการเอาไปซึ่งวัสดุนิวเคลียร์โดยมิชอบหรือการก่อวินาศกรรมโดยมีเป้าหมายเพื่อให้มาถึงที่เกิดเหตุทันเวลาที่จะป้องกันการเอาไปซึ่งวัสดุนิวเคลียร์โดยมิชอบข้อ๑๓๐ ผู้รับใบอนุญาตต้องจัดให้มีการขนส่งวัสดุนิวเคลียร์ที่ขึ้นกับวิธีการขนส่งกล่าวคือ(๑)ทางถนน ภายใต้เงื่อนไขการใช้ถนนนั้นแต่เพียงผู้เดียว(๒)ทางราง ในตู้ขบวนที่ปิดมิดชิดใส่กุญแจ และเป็นการใช้รางนั้นแต่เพียงผู้เดียว(๓)ทางน้ำในช่องเก็บสินค้าหรือภาชนะที่มีความมั่นคงปลอดภัยโดยการใส่กุญแจและการปิดผนึก(๔)ทางอากาศ ในอากาศยานสำหรับขนส่งสินค้าเท่านั้น และในช่องเก็บสินค้าหรือภาชนะที่มีความมั่นคงปลอดภัยโดยการใส่กุญแจและการปิดผนึกขณะที่วัสดุนิวเคลียร์อยู่บนยานพาหนะที่รอการเดินทางออกผู้รับใบอนุญาตต้องจัดให้มีขั้นตอนในการหน่วงเวลาอย่างเหมาะสมหรือมาตรการเสริมอื่น ๆให้เป็นไปตามระดับการประเมินภัยคุกคามหรือภัยคุกคามที่ออกแบบรับมือไว้ข้อ๑๓๑ ผู้รับใบอนุญาตต้องจัดให้มีแผนการรักษาความมั่นคงปลอดภัยระหว่างการขนส่งที่มีมาตรการคุ้มครองทางกายภาพซึ่งสามารถหน่วงเวลาไว้ได้จนเจ้าหน้าที่รักษาความปลอดภัยหรือหน่วยกำลังตอบโต้เข้าปฏิบัติการป้องกันการเอาไปซึ่งวัสดุนิวเคลียร์โดยมิชอบและแผนการรักษาความมั่นคงปลอดภัยต้องผ่านความเห็นชอบจากสำนักงานปรมาณูเพื่อสันติแผนดังกล่าวต้องมีรายละเอียดเส้นทางขนส่งและการตระเตรียมหากมีการเปลี่ยนแผนการขนส่งเช่นการต้องเปลี่ยนเส้นทางไปจากเดิมระหว่างการขนส่งเพื่อรับมือกับสถานการณ์ที่ไม่คาดคิดอันเกิดจากสภาพแวดล้อมทางกายภาพการประเมินภัยคุกคามและสภาพการดำเนินการข้อ๑๓๒ ก่อนที่จะเริ่มทำการขนส่งผู้รับใบอนุญาตต้องได้รับการยินยอมจากสำนักงานปรมาณูเพื่อสันติและการยินยอมอาจเป็นการยินยอมแบบมีเงื่อนไขซึ่งขึ้นอยู่กับการประเมินภัยคุกคามข้อมูลข่าวกรองและการตรวจตราเส้นทางขนส่งอย่างละเอียดเพื่อพิจารณาสภาพแวดล้อมขณะนั้นหากเหมาะสมจำเป็นเงื่อนไขดังกล่าวอาจรวมถึงข้อจำกัดอื่นๆ ตามความเหมาะสมแก่กรณีข้อ๑๓๓ ผู้รับใบอนุญาตต้องจัดให้เจ้าหน้าที่รักษาความปลอดภัยร่วมติดตามการขนส่งเพื่อคุ้มครองวัสดุนิวเคลียร์ทั้งก่อนและหลังการบรรทุกของขึ้นและการถ่ายของลงและเพื่อตรวจตราเส้นทางขนส่งรวมถึงการเข้าตอบสนองเหตุเจ้าหน้าที่รักษาความปลอดภัยต้องผ่านการฝึกและมีอุปกรณ์สิ่งจำเป็นครบครันเจ้าหน้าที่รักษาความปลอดภัยต้องตรวจตราพัสดุตู้สินค้า หรือห้องสินค้า อย่างต่อเนื่องและมีประสิทธิภาพตลอดการขนส่ง โดยเฉพาะเมื่อยานพาหนะขนส่งหยุดอยู่กับที่เจ้าหน้าที่รักษาความปลอดภัยต้องพกพาอาวุธเท่าที่กรอบกฎหมายกำหนดไว้หากเจ้าหน้าที่รักษาความปลอดภัยไม่ได้พกพาอาวุธผู้รับใบอนุญาตต้องจัดให้มีมาตรการเสริมทดแทน เช่นการเสริมเครื่องกีดขวางเพื่อหน่วงเวลาให้กับโครงสร้างภายนอกของยานพาหนะขนส่งหรือพื้นที่ภายในบริเวณที่เก็บสินค้าข้อ๑๓๔ เมื่อขนส่งพัสดุสิ่งของที่มีน้ำหนักรวมกันมากกว่า๒ ตัน ซึ่งมีการใส่กุญแจหรือมีการปิดผนึกในยานพาหนะที่เปิดโล่งผู้รับใบอนุญาตต้องจัดให้มีมาตรการคุ้มครองทางกายภาพที่เข้มงวดรัดกุมขึ้น เช่นมีเจ้าหน้าที่รักษาความปลอดภัยเพิ่มเติมพัสดุสิ่งของต้องมีการผูกหรือตรึงไว้กับยานพาหนะหรือตู้สินค้าและกระทำการอื่น ๆตามสมควรเพื่อให้พัสดุสิ่งของนั้นอยู่กับที่อย่างแน่นหนาไม่ให้หลุดไม่ให้คลอนพร้อมด้วยกลไกการใส่กุญแจหลายชั้นซึ่งสามารถไขได้โดยกุญแจอย่างน้อยสองดอกที่แตกต่างกันและแต่ละดอกถูกยึดถือแยกจากกันไว้โดยบุคลากรที่ผ่านการตรวจสอบรับรองแล้วข้อ๑๓๕ ผู้รับใบอนุญาตต้องจัดให้มีศูนย์ควบคุมการขนส่งเพื่อติดตามพิกัดและสถานะความปลอดภัยปัจจุบันของการขนส่งวัสดุนิวเคลียร์และแจ้งหน่วยกำลังตอบโต้เมื่อเกิดเหตุ อีกทั้งรักษาไว้ซึ่งการสื่อสารสองทางที่มีความปลอดภัยและต่อเนื่องระหว่างการขนส่งกับหน่วยกำลังตอบโต้ศูนย์ควบคุมการขนส่งต้องมีการปกป้องคุ้มครองให้ปฏิบัติภารกิจได้แม้มีภัยคุกคามในระหว่างการขนส่งศูนย์ควบคุมการขนส่งต้องมีบุคคลผู้มีคุณสมบัติเหมาะสมจากผู้ส่งหรือผู้แทนจากภาครัฐที่ผ่านการตรวจสอบความน่าเชื่อถือแล้วข้อ๑๓๖ ผู้รับใบอนุญาตต้องจัดให้มีการใช้หลักการทำสำรอง(redundancy) หลักความหลากหลาย (diversity) และหลักความมั่นคงปลอดภัย(security) กับระบบการสื่อสารสองทางระหว่างยานพาหนะขนส่งศูนย์ควบคุมการขนส่งเจ้าหน้าที่รักษาความปลอดภัยบนยานพาหนะ หน่วยกำลังตอบโต้ และผู้ส่ง(หรือผู้รับตามความเหมาะสม)ข้อ๑๓๗ ผู้รับใบอนุญาตต้องให้เจ้าหน้าที่รักษาความปลอดภัยหรือพนักงานบนยานพาหนะขนส่งรายงานต่อศูนย์ควบคุมการขนส่งอย่างสม่ำเสมออีกทั้งต้องแจ้งต่อศูนย์ควบคุมการขนส่งโดยการสื่อสารสองทางเมื่อมาถึงที่หมายที่พักหยุดข้ามคืน และที่ส่งมอบสินค้าข้อ๑๓๘ สำหรับการขนส่งทางถนนผู้รับใบอนุญาตต้องจัดให้ใช้ยานพาหนะขนส่งสำหรับการขนส่งแต่ละครั้งเท่านั้นและตัวยานพาหนะต้องสามารถทนต่อการโจมตีอีกทั้งติดตั้งอุปกรณ์ที่ทำให้ยานพาหนะนั้นขับเคลื่อนไม่ได้ ยานพาหนะขนส่งแต่ละคันต้องมีเจ้าหน้าที่รักษาความปลอดภัยหรือพนักงานประจำรถอีกหนึ่งคนนอกจากคนขับผู้รับใบอนุญาตต้องจัดให้มียานพาหนะติดตามอย่างน้อยที่สุดหนึ่งคันที่มีเจ้าหน้าที่รักษาความปลอดภัยเพื่อตรวจตราสิ่งที่ชี้วัดภัยคุกคามในเส้นทางขนส่งและป้องกันยานพาหนะขนส่งอีกทั้งเข้าปฏิบัติการอย่างเหมาะสมเมื่อเกิดเหตุข้อ๑๓๙ สำหรับการขนส่งทางรถไฟผู้รับใบอนุญาตต้องจัดให้เจ้าหน้าที่รักษาความปลอดภัยที่ติดตามไปด้วยอยู่ใกล้ขบวนรถไฟขนส่งเพื่อตรวจตราเส้นทางอย่างมีประสิทธิภาพข้อ๑๔๐ ผู้รับใบอนุญาตต้องจัดให้มีการขนส่งทางน้ำโดยเรือขนส่งโดยเฉพาะข้อ๑๔๑ ผู้รับใบอนุญาตต้องจัดให้มีการขนส่งทางอากาศโดยอากาศยานขนส่งสินค้าซึ่งมีวัสดุนิวเคลียร์ที่ขนส่งอยู่เป็นสินค้าเพียงอย่างเดียวที่ขนส่งส่วนที่ ๒วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งวัสดุนิวเคลียร์ประเภทที่๒ ข้อ๑๔๒ ให้นำความในข้อ ๑๐๗ ถึงข้อ ๑๓๐มาใช้บังคับโดยอนุโลมส่วนที่ ๓วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งวัสดุนิวเคลียร์ประเภทที่๓ ข้อ๑๔๓ ให้นำความในข้อ ๑๐๗ ถึงข้อ ๑๑๘มาใช้บังคับโดยอนุโลมส่วนที่ ๔วิธีป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งวัสดุนิวเคลียร์ประเภทอื่น ข้อ๑๔๔ ให้นำความในข้อ ๑๐๗ ถึงข้อ ๑๑๑มาใช้บังคับโดยอนุโลมส่วนที่ ๕การค้นหาและการนำกลับมาซึ่งวัสดุนิวเคลียร์ที่สูญหายหรือถูกลักไปในระหว่างการขนส่ง ข้อ๑๔๕ ผู้รับใบอนุญาตต้องจัดให้มีการตรวจสอบระหว่างการขนส่งว่าพัสดุที่บรรจุวัสดุนิวเคลียร์อยู่ภายในถูกเอาไปหรือถูกเปิดออกหรือไม่ข้อ๑๔๖ ผู้รับใบอนุญาตต้องจัดให้มีมาตรการสำหรับกรณีที่พบพัสดุพลัดหลงแต่ยังคงอยู่ในความควบคุมของผู้รับใบอนุญาตและต้องดำเนินตามมาตรการนั้นทันทีเมื่อเกิดกรณีดังกล่าวข้อ๑๔๗ ผู้รับใบอนุญาตต้องจัดให้มีการรายงานต่อสำนักงานปรมาณูเพื่อสันติเมื่อพบว่าพัสดุที่บรรจุวัสดุนิวเคลียร์อยู่ภายในสูญหายหรือถูกเปิดออกข้อ๑๔๘ ผู้รับใบอนุญาตต้องให้ความร่วมมือกับสำนักงานปรมาณูเพื่อสันติและหน่วยงานอื่นของรัฐในการการค้นหาและการนำกลับมาซึ่งวัสดุนิวเคลียร์และต้องให้ความร่วมมือในการสอบสวนและดำเนินคดีส่วนที่ ๖การป้องกันการก่อการวินาศกรรมในระหว่างการขนส่ง ข้อ๑๔๙ ผู้รับใบอนุญาตต้องจัดให้มีมาตรการคุ้มครองทางกายภาพในการป้องกันการก่อการวินาศกรรมระหว่างการขนส่งโดยพิจารณาถึงความในส่วนที่ ๑ ถึงส่วนที่ ๔ แล้วแต่ประเภทของวัสดุนิวเคลียร์เพื่อใช้ในการกำหนดมาตรการคุ้มครองทางกายภาพที่ผสานการป้องกันการเอาไปซึ่งวัสดุนิวเคลียร์โดยมิชอบในระหว่างการขนส่งเข้ากับการป้องกันการก่อการวินาศกรรมในระหว่างการขนส่งข้อ๑๕๐ ผู้รับใบอนุญาตต้องพิจารณาถึงลักษณะเด่นด้านความปลอดภัยของพัสดุภาชนะและยานพาหนะที่ใช้ในการขนส่งประกอบการตัดสินใจที่จะเพิ่มมาตรการคุ้มครองทางกายภาพในการป้องกันการก่อการวินาศกรรมระหว่างการขนส่งข้อ๑๕๑ หากภัยคุกคามซึ่งมีอยู่หรืออาจเกิดขึ้นได้เป็นเหตุให้จำต้องมีมาตรการคุ้มครองทางกายภาพเพิ่มเติมในการป้องกันการก่อการวินาศกรรมระหว่างการขนส่งผู้รับใบอนุญาตต้องพิจารณาถึงการเลื่อนการส่งการเปลี่ยนเส้นทางขนส่งเพื่อหลีกเลี่ยงภัยคุกคามการเสริมความแข็งแรงทนทานของพัสดุหรือยานพาหนะขนส่งการตรวจตราเส้นทางขนส่งอย่างละเอียดเพื่อสังเกตสภาพแวดล้อมขณะนั้นหรือการเพิ่มจำนวนเจ้าหน้าที่รักษาความปลอดภัยส่วนที่ ๗การบรรเทาผลกระทบทางรังสีหลังมีการก่อการวินาศกรรมในระหว่างการขนส่ง ข้อ๑๕๒ ผู้รับใบอนุญาตต้องจัดให้มีบุคลากรขนส่งที่พร้อมจะประสานงานตามแผนเผชิญเหตุกับเจ้าหน้าที่รักษาความปลอดภัยหน่วยกำลังตอบโต้ หรือหน่วยงานที่บังคับใช้กฎหมายข้อ๑๕๓ ผู้รับใบอนุญาตต้องจัดให้มีการแจ้งหน่วยควบคุมการขนส่งหรือฝ่ายบริหารจัดการขนส่งของผู้รับใบอนุญาตเมื่อมีการกระทำหรือการพยายามกระทำการก่อการวินาศกรรมข้อ๑๕๔ ผู้รับใบอนุญาตต้องจัดให้บุคลากรขนส่งแจ้งต่อสำนักงานปรมาณูเพื่อสันติหน่วยกำลังตอบโต้และหน่วยงานอื่นของรัฐที่เกี่ยวข้องโดยไม่ชักช้าตามแผนเผชิญเหตุถึงการกระทำหรือการพยายามกระทำการก่อการวินาศกรรมข้อ๑๕๕ ผู้ขนส่งและเจ้าหน้าที่รักษาความปลอดภัยต้องมีมาตรการคุ้มครองการขนส่งและลดผลกระทบจากการก่อการวินาศกรรมทันทีที่การก่อการวินาศกรรมเกิดขึ้นหมวด ๔บทเฉพาะกาล ข้อ ๑๕๖ ในกรณีที่ได้รับใบอนุญาตก่อนวันที่ระเบียบนี้ใช้บังคับผู้รับใบอนุญาตนั้นต้องยื่นวิธีการรักษาความมั่นคงปลอดภัยของวัสดุนิวเคลียร์และสถานประกอบการทางนิวเคลียร์ที่ไม่ด้อยไปกว่าวิธีการรักษาที่ระบุไว้ในระเบียบนี้ต่อคณะกรรมการภายในเก้าสิบวันนับแต่วันที่ระเบียบนี้ใช้บังคับภายในสามร้อยหกสิบวันนับแต่วันที่คณะกรรมการเห็นชอบกับวิธีการรักษาความมั่นคงปลอดภัยของวัสดุนิวเคลียร์และสถานประกอบการทางนิวเคลียร์ที่ผู้รับใบอนุญาตยื่นมาผู้รับใบอนุญาตต้องดำเนินการให้เป็นไปตามวิธีการดังกล่าวให้แล้วเสร็จหากคณะกรรมการมิได้แจ้งผลการพิจารณาให้ความเห็นชอบภายในเก้าสิบวันนับแต่วันที่สำนักงานปรมาณูเพื่อสันติได้รับคำขอและเอกสารที่เกี่ยวข้องครบถ้วนให้ถือว่าคณะกรรมการให้ความเห็นชอบในการปรับปรุงหรือแก้ไขเพิ่มเติมนั้นแล้วประกาศ ณ วันที่ ๑๙มิถุนายน พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการพลังงานปรมาณูเพื่อสันติ[เอกสารแนบท้าย]๑. บัญชีท้ายการจัดประเภทวัสดุนิวเคลียร์(ดูข้อมูลจากภาพกฎหมาย)ปริยานุช/จัดทำ๑๕ สิงหาคม๒๕๕๙วิศนี/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๐ ง/หน้า ๑/๒ สิงหาคม ๒๕๕๙